Pemandu Myvi acu pistol selepas berang dihon

Pistol angin jenama Wingun Patent Super Sport 702 Cal. 6mm BB yang dirampas polis bersama enam peluru jenama Wingun 700 dan satu bungkusan lut sinar mengandungi manik plastik warna hijau.

MELAKA: Seorang mekanik berdepan detik cemas selepas diacukan sepucuk pistol di kepalanya dalam kejadian di hadapan Melaka Mall di sini, awal pagi semalam.

Menurut Utusan Malaysia, Ketua Polis Daerah Melaka Tengah, Asisten Komisioner Christopher Patit berkata, insiden berlaku berikutan suspek yang memandu sebuah kereta jenis Perodua Myvi berasa tidak puas hati apabila mangsa yang menunggang motosikal membunyikan hon kepadanya.

Jelasnya, dalam kejadian kira-kira pukul 12.30 tengah malam itu, mangsa berusia 24 tahun telah bergelut dengan suspek berumur 29 tahun sebelum berjaya merampas senjata berkenaan.

Beliau berkata, suspek kemudian bertindak melarikan diri dengan kenderaannya, namun berjaya ditahan oleh mangsa dengan bantuan orang awam.

“Pergaduhan berlaku apabila suspek dikatakan tiba-tiba membuat pusingan U di lampu isyarat di Jalan Lebuh Ayer Keroh menyebabkan mangsa yang menunggang motosikal membunyikan hon dan menjerit perkataan ‘hoi’ kepada suspek.

“Suspek mengarahkan mangsa berhenti di hadapan Melaka Mall dan telah mengeluarkan sepucuk pistol sebelum mencekak belakang leher mangsa menggunakan tangan kanan dan mengacukan senjata itu di kepala kiri mangsa,” katanya kepada pemberita di sini, hari ini.

Tambah Christopher, semakan mendapati, suspek mempunyai beberapa rekod jenayah lampau berkaitan dadah dan sedang menjalani pengawasan (PS) di Balai Polis Bukit Baru sejak 1 November 2021 sehingga 1 November 2023, atas kesalahan di bawah Seksyen 39B Akta Dadah Berbahaya.

Ujarnya, saringan ujian air kencing suspek bagaimanapun negatif dan dia kini ditahan reman selama enam hari di bawah Seksyen 506 Kanun Keseksaan dan Seksyen 36 (1) (a) Akta Senjata Api 1960.

“Suspek mengakui telah membeli senjata berupa pistol angin jenama Wingun Patent Super Sport 702 Cal. 6mm BB itu daripada rakannya dan kini pihak polis sedang mengesan individu terbabit untuk siasatan lanjut.

“Polis turut merampas enam peluru jenama Wingun 700 dan satu bungkusan lut sinar mengandungi manik plastik warna hijau,” katanya.


India roboh rumah setinggan menjelang persidangan G20

Penduduk mencari barangan yang boleh digunakan selepas kem rumah setinggan di Jew Delhi dirobohkan pihak berkuasa.

NEW DELHI: India bakal menjadi tuan rumah bagi Sidang Kemuncak G20 pada hujung minggu ini dan majlis antarabangsa itu diharapkan dapat memberi faedah kepada penduduk setempat.

Namun, sangkaan mereka meleset apabila kawasan setinggan di Kem Janta, New Delhi dirobohkan oleh pihak berkuasa menjelang persidangan tersebut.

Menurut Utusan Malaysia, Dharmender Kumar, Khushboo Devi dan tiga anak mereka antara penduduk yang rumah mereka drobohkan sejak beberapa bulan lalu.

“Kami ingat persidangan itu akan beri sedikit kebaikan untuk kami yang hidup dalam keadaan daif, rupanya ia hanya menyebabkan kami hilang rumah, hilang tempat berlindung,” rintih Kumar.

Pegawai yang mewakili Kerajaan Persekutuan pimpinan Perdana Menteri, Narendra Modi yang bertindak merobohkan kawasan setinggan itu, bagaimanapun berkata, rumah itu dibina secara haram di atas tanah kerajaan dan proses memindahkan penduduk akan dibuat secara berterusan.

Rumah dikawasan setinggan seperti di Kem Janta sudah dibina selama bertahun-tahun dengan kebanyakan penduduknya bekerja di kawasan berhampiran dan tinggal di dalam rumah kecil.

Operasi merobohkan setinggan itu bermula sejak empat bulan lalu. Jentolak dibawa ke Kem Janta pada Mei dan rakaman video menunjukkan rumah sementara yang diperbuat daripada kepingan timah dirobohkan dengan sebahagian daripada penduduk dilihat menangis.

Kem itu terletak berhampiran Pragati Maidan iaitu lokasi utama Sidang Kemuncak G20 bakal diadakan.

Kebanyakan daripada 20 juta penduduk di New Delhi tinggal di daerah yang sebahagian besarnya tidak dirancang dan dipenuhi dengan perumahan haram.

Pada 2021, Menteri Perumahan dan Hal Ehwal Bandar, Hardeep Singh Puri ketika bercakap di Parlimen memaklumkan 13.5 juta orang tinggal di kawasan yang tidak dibenarkan di Delhi.

“Kerajaan sedang merobohkan setinggan dan memindahkan orang yang hidup sukar atas dasar memperlihat keindahan bandar raya ini tanpa sebarang kebimbangan mengenai apa yang akan berlaku kepada mereka,” kata pengarah eksekutif dan ahli pengasas Pusat Pembangunan Holistik yang berpangkalan di New Delhi, Sunil Kumar Aledia.


Tawaran lumayan di Arab Saudi tidak mampu goda Lewandowski

Robert Lewandowski

MADRID: Ketika ramai bintang bola sepak dunia memilih Arab Saudi sebagai destinasi untuk menamatkan karier mereka, Robert Lewandowski tidak berminat biarpun ditawarkan gaji yang lumayan.

Selepas Cristiano Ronaldo, Karim Benzema menjadi nama besar terbaharu bakal beraksi dalam Liga Pro Saudi.

Menurut Utusan Malaysia, kelab-kelab kaya negara itu masih ghairah memburu pemain ternama ke liga tersebut dengan N’Golo Kante dan Roberto Firmino bakal mengikuti jejak mereka.

“Tiada isu, saya tidak memikirkannya.

“Terutama kerana kontrak saya (dengan Barcelona) masih ada untuk sementara waktu ini.

“Saya melihat apa yang berlaku (di Arab Saudi) tetapi ia tidak membimbangkan saya, kerana saya mempunyai keutamaan lain pada masa ini,” kata Lewandowski.

Bintang penyerang Poland berusia 34 tahun itu menepati kriteria yang dicari-cari oleh kebanyakan kelab di Liga Arab Saudi.

Begitupun, Lewandowski percaya, dia masih mampu memberikan prestasi terbaik buat Barcelona selepas meninggalkan Bayern Munich.


Pelatih PUSPEN maut dipercayai dipukul

IPOH: Seorang pelatih Pusat Pemulihan Penagihan Narkotik (PUSPEN) di Perlop, Sungai Siput maut dengan kesan kecederaan di badan dipercayai dipukul menggunakan objek tumpul.

Menurut Utusan Malaysia, Ketua Polis Perak, Datuk Seri Mohd. Yusri Hassan Basri berkata, punca kematian pelatih lelaki warga tempatan berusia 50 tahun itu diperolehi selepas bedah siasat dilakukan di Hospital Raja Permaisuri Bainun (HRPB) di sini.

“Polis menerima maklumat kematian lelaki itu pada pukul 12.55 tengah hari, Selasa lalu. Siasatan awal mendapati, terdapat kesan kecederaan pada bahagian badan mangsa.

“Mangsa telah dibawa ke Hospital Sungai Siput sebelum dirujuk ke HRPB untuk tujuan bedah siasat.

“Hasil bedah siasat mengesahkan terdapat kesan kecederaan pada bahagian belakang badan mangsa akibat dipukul dengan objek tumpul,” katanya di sini hari ini.

Menurut beliau, berikutan itu, pihaknya telah menahan tiga kakitangan pusat pemulihan berkenaan dan seorang pelatih berusia lingkungan 30 hingga 38 tahun untuk siasatan.

Katanya, kesemua mereka direman selama tujuh hari bermula semalam sehingga Rabu depan dan kes diklasifikasikan mengikut Seksyen 302 Kanun Keseksaan kerana membunuh.

“Orang ramai dinasihatkan agar tidak menularkan maklumat tidak sahih kepada umum dan tidak membuat sebarang spekulasi yang boleh mengganggu siasatan,” ujar beliau.


跳海躲避警察 男子溺水身亡

(山打根十二日訊）週五1名菲律賓男子為逃避警方逮捕，跳入海中逃逸，事後被發現溺水身亡。

山打根消防和救援站（BBP）官員PKPgB Nor Azizi Che Noh表示，昨晚9時48分，由死者的同事組成的救援團隊發現死者。

據報導，死者涉嫌在山打根的甘榜Pukat Pasir Putih參與群毆後，逃脫了警方的逮捕。

消拯隊到達距離15公里外的事發地點後，由行動指揮官PBK II Alan Ayuh率領的水上救援隊被告知，有1名男性恐怕已經溺斃。

「根據警方提供的信息，這名18歲的菲律賓人，於2月10日跳海躲避警方追捕。最初，海事部門進行了大約一個小時的搜索行動，但沒有找到他。」

消防隊使用表面救援方法進行了搜救（SAR）行動。


Warden tahfiz dituduh pijak perut, pukul pelajar guna rotan buluh

Tertuduh tidak mengaku bersalah di Mahkamah Sesyen, Ayer Keroh, Melaka atas pertuduhan memijak perut dan memukul empat pelajarnya sehingga cedera.

MELAKA: Tindakan tidak berperikemanusiaan seorang warden sebuah pusat tahfiz di Tanjung Minyak yang memijak perut dan memukul empat pelajarnya sehingga cedera berbalas, selepas warga Singapura itu didakwa di Mahkamah Sesyen di sini, hari ini.

Menurut Utusan Malaysia, tertuduh, Muhammad Farhan Abdul Rashif, 35, bagaimanapun mengaku tidak bersalah terhadap lima pertuduhan yang dibacakan secara berasingan di hadapan Hakim Darmafikri Abu Adam dan Hakim Mohd. Sabri Ismail.

Berdasarkan dua pertuduhan ke atasnya, tertuduh didakwa sebagai orang yang mempunyai pemeliharaan ke atas dua pelajarnya berusia 14 tahun empat bulan dan 14 tahun 11 bulan telah mendedahkan remaja itu kepada bahaya.

Mangsa dipercayai telah ditampar dan ditumbuk pada bahagian pipi, ditendang pada perut dan dipijak pada dada, manakala seorang lagi mengalami kecederaan fizikal di bahagian kaki kanan.

Perbuatan itu dilakukan di sebuah rumah guru sebuah pusat tahfiz dalam daerah Melaka Tengah pada 7 dan 8 Mei 2023.

Tertuduh boleh dihukum penjara sehingga 20 tahun dan denda maksimum tidak melebihi RM50,000 mengikut Seksyen 31 (1) (a) Akta Kanak-kanak 2001 dan dibaca bersama Seksyen 31 (2) akta sama, jika sabit kesalahan.

Untuk tiga lagi pertuduhan, tertuduh turut didakwa di bawah seksyen sama melibatkan dua lagi pelajarnya yang ketika kejadian berumur 15 tahun.

Berdasarkan kertas pertuduhan, tertuduh sebagai orang yang mempunyai pemeliharaan telah mendedahkan remaja itu kepada bahaya dengan cara menampar pipi dan memukul badan sebelah kiri mangsa menggunakan rotan buluh, manakala seorang lagi dipijak di bahagian perut.

Kesalahan itu dilakukan di surau dan gelanggang bola pusat tahfiz sama pada pertengahan Februari dan 10 Mei 2023.

Pendakwaan dikendalikan Timbalan Pendakwa Raya N. Sivashangari dan Muhammad Nazrin Ali Rahim tidak mencadangkan sebarang jaminan selepas mengambil kira faktor keselamatan mangsa dan dikhuatiri tertuduh pulang ke negara asalnya dalam tempoh prosiding.

Peguam Faathir Imran merayu jaminan dibenarkan dengan alasan pusat tahfiz terlibat telah ditutup.

Mahkamah kemudian memutuskan tidak membenarkan jaminan dan menetapkan 26 Jun ini untuk sebutan semula kes.

Pada 13 Mei lalu, Utusan Malaysia melaporkan, mudir dan warden asrama sebuah pusat tahfiz di Tanjung Minyak yang dipercayai terlibat dengan kes amang seksual fizikal dan penderaan kanak-kanak direman empat hari.

Utusan Malaysia

Perintah reman dikeluarkan oleh Majistret Mahkamah Ayer Keroh, Nurul Bahiyah Kamaluddin sehingga 16 Mei terhadap suspek yang juga warga Singapura.

Kedua-dua tertuduh yang juga adik beradik disiasat di bawah Seksyen 14 (a) Akta Kesalahan Seksual Terhadap Kanak-kanak 2017 dan Seksyen 31 (1) (a) Akta Kanak-kanak 2001, susulan enam laporan dibuat oleh enam pelajar pusat tahfiz berkenaan, berumur antara 13 hingga 15 tahun.


Dua beradik wanita rugi RM658,000 ditipu ‘phone scam’

KUALA TERENGGANU: Dua beradik wanita yang merupakan seorang guru dan pesara swasta mengalami kerugian sebanyak RM658,000 dipercayai menjadi mangsa ‘phone scam’ pada Februari lalu.

Kejadian berlaku selepas mangsa berusia 56 dan 62 tahun itu menerima panggilan telefon daripada suspek yang mendakwa daripada syarikat insurans dan pihak polis.

Menurut Utusan Malaysia, Ketua Polis Daerah Kuala Terengganu, Asisten Komisioner Abdul Rahim Md. Din berkata, suspek memperdaya mangsa dengan mengatakan maklumat diri mereka disalah guna bagi tujuan jenayah.

“Melalui panggilan telefon berkenaan, suspek memaklumkan kepada dua wanita itu bahawa mereka terlibat dengan penggubahan wang haram dan jenayah dadah.

“Suspek kemudian mengarahkan mangsa membuka akaun bank dan memindahkan sejumlah wang ke dalam akaun terbabit dengan alasan mahu menolong menyelesaikan kes itu.

“Mangsa hanya menyedari ditipu setelah membaca berita jenayah ‘phone scam’ sebelum mendapati wang di dalam akaun tersebut berkurang RM500,000 dan RM158,000,” katanya dalam kenyataan di sini, kelmarin.

Abdul Rahim memberitahu, kedua-dua mangsa membuat laporan polis pada 4 April lalu di Bahagian Siasatan Jenayah Komersial Ibu Pejabat Polis Daerah (IPD) Kuala Terengganu.

Menurut beliau, kes disiasat di bawah Seksyen 420 Kanun Keseksaan (KK) kerana menipu.


Anjing liar di Russia hidap obesiti

Krugets mengalami masalah obesiti yang teruk hingga tidak boleh berjalan.

MOSCOW: Seekor anjing liar di bandar Nizhny Novgorod di Russia mengejutkan ramai kerana berat badannya yang obes sehingga tidak lagi boleh berdiri seperti biasa.

Jarang sekali melihat anjing liar boleh mencapai berat sehingga 100 kilogram (kg) tetapi tidak bagi Krugets yang kini sudah menjadi sangat gemuk dan menghidapi pelbagai masalah kesihatan.

Menurut Utusan Malaysia, Krugets ditemui oleh seorang sukarelawan baru-baru ini yang terkejut melihat keadaannya selepas mendengar anjing itu menyalak kesakitan setiap malam dan hampir tidak dapat bangun kerana mengalami masalah sakit sendi.

“Krugets mempunyai berat 99.9 kilogram dan tiada siapa yang dapat memahami bagaimana seekor anjing liar boleh menjadi begitu gemuk. Kemungkinan kerana  haiwan ini berkeliaran di pasar yang sibuk di mana orang sering membuang sisa makanan.

“Pada masa ini, Krugets sudah diperiksa oleh pakar pemakanan. Ujian imbasan sinar X juga perlu dilakukan tetapi anjing ini mesti kehilangan sekurang-kurangnya 50 kg supaya sinar X yang dibuat dapat menembusi sendi,” kata salah seorang sukarelawan yang menjaganya.

Anjing berusia lima tahun itu memerlukan ubat penahan sakit setiap hari dan hanya boleh diletakkan di atas kereta sorong kerana tiada sangkar besar di pusat veterinar yang boleh memuatkan saiz tubuhnya yang besar.

Namun Krugets sangat manja dan ramai pencinta haiwan dilaporkan menderma untuk menyokong usaha sukarelawan membantu menyembuhkan penyakit serta menurunkan berat badannya.

Anjing liar di Russia hidap obesiti


Covid-19 bukan lagi darurat kesihatan global

Tedros Adhanom Ghebreyesus

LONDON: Pertubuhan Kesihatan Sedunia (WHO) mengumumkan Covid-19 kini bukan lagi dikategorikan sebagai darurat kesihatan global.

Menurut Utusan Malaysia, Ketua Pengarah WHO, Tedros Adhanom Ghebreyesus berkata, beliau bersetuju menerima saranan untuk menamatkan status Kecemasan Kesihatan Awam Keprihatinan Antarabangsa (PHEIC) yang dinyatakan semasa mesyuarat Jawatankuasa Kecemasan yang ke-15 di London.

“Semalam, Jawatankuasa Kecemasan bermesyuarat buat kali ke-15 dan mengesyorkan kepada saya supaya saya mengisytiharkan penamatan kecemasan kesihatan awam yang menjadi kebimbangan antarabangsa.

“Saya menerima nasihat itu. Oleh itu dengan penuh harapan saya mengisytiharkan Covid-19 bukan lagi kecemasan kesihatan global,” katanya.

Wabak berkenaan sudah membunuh lebih 6.9 juta orang, mengganggu ekonomi global dan memusnahkan komuniti.

Namun pandemik itu menunjukkan trend penurunan sejak setahun lalu daripada tempoh puncak lebih 100,000 orang seminggu pada Januari 2021 kepada hanya sekitar 3,500 kes dalam seminggu hingga 24 April lalu.

“Trend ini membolehkan banyak negara kembali menjalani kehidupan normal seperti sebelum Covid-19 melanda.

“Namun, ia tidak bermakna Covid-19 bukan satu ancaman kesihatan global,” katanya lagi.

WHO sebelum ini mengisytiharkan Covid-19 sebagai darurat kecemasan awam pada Januari 2020, kira-kira enam minggu selepas virus tersebut melanda.

Status itu membolehkan masyarakat antarabangsa memberi tumpuan kepada ancaman kesihatan itu, di samping mempertingkatkan kerjasama bagi menghasilkan vaksin dan rawatan.


Wanita dilaporkan hilang ditemukan maut dalam kereta

PETALING JAYA: Kehilangan seorang wanita sejak Rabu lalu terungkai apabila dia ditemukan dalam keadaan tidak bernyawa dalam kenderaannya di tapak parkir Restoran Jejantas Sungai Buloh arah utara kelmarin.

Mayat wanita berkenaan ditemukan pada pukul 10.50 pagi selepas menerima panggilan kecemasan MERS 999.

Menurut Utusan Malaysia, Ketua Polis Daerah Petaling Jaya, Asisten Komisioner Mohamad Fakhrudin Abdul Hamid berkata, sepasukan anggota polis dari Balai Polis Kota Damansara bergegas ke lokasi kejadian sejurus menerima panggilan tersebut.

“Sampai di lokasi, pihak polis menemukan mayat seorang wanita berada dalam sebuah kereta jenis Honda City.

“Hasil siasatan mendapati mangsa merupakan seorang wanita tempatan berusia lingkungan 30 tahun dalam kenderaan tersebut yang berkunci,” katanya dalam kenyataan kelmarin.

Menurut beliau, pihaknya turut menemukan satu periuk berisi arang batu yang dibakar dalam kereta terbabit.

“Mangsa juga dilaporkan hilang sejak Rabu lalu oleh keluarganya di Taman Kepong, Kuala Lumpur.

Mayat mangsa dihantar ke Jabatan Forensik Hospital Sungai Buloh untuk mengetahui punca kematian serta ujian saringan Covid-19,” jelasnya.

Tambah beliau, mana-mana pihak yang mempunyai makluman mengenai kejadian atau mengenali mangsa diminta tampil ke balai polis berhampiran bagi membantu siasatan.


KKTP tumilombus tumopot monokodung inggisamna mongingkuri’ waya’ kosimbanon tawan

Dr. Joachim (kotolu, gibang) pinapatahak replika cek kuminaa nakalantoi PBT Lestari 2023 i nalantoi do Kounsol Watas Beaufort om sinasi’ di Dr. Jamili (koduo, wanan).

KOTA KINABALU: Komontirian Koporintaan Koiyonon om Pomuwalaian (KKTP) tumilombus tumopot id kosokodungan inggisaman mongingkuri’ waya’ kosimbanon iklim (tawan) i nootilombus tingkananon do Koporintaan Pogun Sabah.

Kumoduo Boyoon Montiri II po nogi’ Montiri Koporintaan Koiyonon om Pomuwalaian, Datuk Seri Dr. Joachim Gunsalam minoboros, iti kopongoi di tonggungan pinoboros di Boyoon Montiri Datuk Seri Hajiji Haji Noor id boboroson disio doid Pitimungan Sompomogunan Kosimbanon Iklim Sabah 2021.

“Id siriba’ Pibatosan Paris, Malaysia sondiri’ kitonggungan montok mongingkuri’ kopoiduan gas walai otomou soginumu’ 45 pihatus dumontol 2030.

“Mantad dilo’, laang ngaawi’ kiguno onuon sabaagi sokodung kumaa prinsip ‘Konvensyen Rangka Kerja Perubahan Iklim Pertubuhan Bangsa-Bangsa Bersatu (UNFCC)’ om nogi’ Tuduan Kopoburuan Lestari (SDG) id siriba’ Kotinanan Tinaru-Tinaru Misompuru,” ka disio ontok pinopoimagon Seminar Lanskap 2023 ki’uhu “Regreeneration: Living, learning and Growing Together” id Longkod Konvensyen Sompomogunan Sabah (SICC) do hiti di tadau baino’.

Karait kokomoi seminar diti, Dr. Joachim minoboros, komoyon do Regreeneration okon i ko’ karait nopo do mananom kayu toi mongimbulai koiyonon otomou, miampai pinopointlaang do ilo’ nopo nga’ ponginsomokan po’ompus i kopuli do ‘living’ toi nubasanan koposion; ‘learning’ ilo’ nopo nga’ komilaan minsingilo toi sumudong kumaa pososorili’ om ‘growing together’ ilo’ nopo nga’ posuni nubasanna toinsnana mooi do koinggayo sabaagi iso’ mogigiyon ‘lestari’.

“Mantad dilo’, pokionuon ku tikid mantad dati’ do maganu tonggungan montok tumonggoi manamong kolidasan om kasasanangan lanskap pososorili’ dati’,” ka disio.

Dr. Joachim (tanga’) ruminamit tandamato mantad di Dr. Jamili.

Tumanud disio, seminar diti tadau baino’ nopo nga’ sabaagi iso’ impohon i koposompuru di tongo’ momomonsoi katatapan oponsol katatapan om momomonsoi kosimbanon om momogompi’ biodiversiti pososorili’ tokou tumanud tonggungan kaganaan toi kotinanan sompoopori.

“Kohondot dilo’, Seminar Lanskap 2023 kohunung kopio do uhu di nowit dau.

“Nubasanan popoingubas kogogonopan otomou id tikid komponen kopoburuan poinginan kopongimbulai pososorili’ di lobi olidas om lobi kosudong montok koiyonon tokou kumaraja’ toi walai montok iyon-iyonon.

“Elemen otomou diti kopouyu ogumu’ koundaran, mimpuun mantad mongingkawas sinonong tongus gisom mongunsub kasasanangan tinan om tutok. Kolidasan tutok nopo iso’ tanda’ di adalaan doid nayatan mogigiyon noondo,” ka disio kawagu.

Dr. Joachim minoboros, asil Pinogintongan Kabansaan Kolidasan om Morbiditi (NHMS) nokopokito Sabah nokopsourat pihotusan bobos akawas id Malaysia montok mogigiyon i nokotoguang kobolingkahangan kolidasan tutok, naamot tomporurul tundundu’ potilombus nosili kinapataion ogumu’ id pomogunon diti.

Mantad no dilo’, inggisaman montok mongimbulai pososorili’ id lobi kapasanang oponsol kopio okon nopo ko’ id suang walai, ka disio kawagu.

“Inggisaman popotomou diti kiguno timpuunan bobos kosopung ontok id nayatan konsep pamalanan pogulu kopolulusan Nayatan Kopolulusan Palan Kopoburuan. Id nayatan diti tonggungan abaal toi kitoilaan id seni wonsoi lanskap (Lanscape Architecture) kiguno onuon mooi do koponingkanan kumaa pomowonsoi pososorili’ labus (External Spaces), ponuridongan dilo’, nogi’ karaja’ ngaawi’ poinggompit monotk papatnatu’ karaja’ ngaawi’ dilo’ nopo nga’ kopisudong di tonggungan om kogunoon (Function & Use) toisoiso’ koiyonon.

“Maya’ pomogunaan elemen otomou, om iri nogi’ do koposodiaan Palan Lanskap kosili iso’ i lobi kosudong kumaa kolidasan pososorili’ moomoguno om okon ko’ intangan nopo sabaagi’ ‘planting plan’ toi pananaman nopo do kayu.

“Lanskap okon ko’ mananom no do kayu. Otomou di komoyon do hiti okon ko’ montok nodi kopongimbulaian koiyonon otomou toi taman, nga’ elemen poinginan di suai miagal do taman id timpak taap, sistem pongonuan waig rasam, pomogunaan kogogonopan pamawaal di osuau sandad om kopomogunaan ginoris aanu monginwagu maya’ sistem kopulokison ginoris solar.

“Waya’ do laang ngaawi’ diti kiguno kopitanud di pomusarahan tokou. Nung pomusarahan tokou kakal karalano’ laid, koposodiaan nunu-nunu i noroitan di tiinu’ aiso’ kotutukon. Momonsoi katatapan id karatas nopo. Aiso’ ‘sense of belonging’, inggisaman montok posuni mogigiyon lestari amu’ kalantoi.

“Mantad no dilo’, inggisaman posuni kopurimanan maya’ mogisusuai ababayan ponudukan, inggisaman kopogompitan mogigiyon, kimpin om ogumu’ po ralan di si kaanu popokito koponsolon pososorili’, gatang biodiversiti om koponguludan tana’ di po’ompus,” ka disio, i minokianu tikid kotinanan do papaanjur nubasanan dau sondiri’.

“Regreeneration nopo nga’ karait monuridong kinoulunan tokou sabaagi rayat pogun diti, sinakagon i mongupus pososorili’ tokou, sinakagon i mongupus pomogunan tokou. Pogun tokou, yati’ sondiri’ no i manamong kotilombuson dilo’, nung okon isai podi?

Dr Joachim (poindikau, tanga’), Dr. Jamili (poindikau, koduo gibang) guminambar pongingitanan miampai oinsanan i nokotindapou doid Ababayan Kinopoimaganan Pomupusan Seminar Lanskap 2023 dilo’.

Minoboros isio, koporintaan tumilombus tumopot monuridong ‘koponguludan kopoburuan kumaa mogigiyon kiginoris iyonon’.

“Oponsol montok dati’ mamarait di kopoindalanan koporintaan om kopoingubasanan mogigiyon Otomou i koponguhup mongimbulai pososorili’ koiyonon tooku mongingiyon lobi kapasanang. Ilo’ miagla di pinalan id Kopotundaan Lestari (Sustainable Development), Palan Kopoburuan Sabah Maju Jaya, Katatapan Lanskap Pogun Sabah om Inggisaman KKTP Kumaa Mogigiyon Osiriba’ Karbon.

Minongunsikou om manangkabayahan kumaa Siktor Lanskap om Kelestarian KKTP i toririmo aparagat papalantoi ababayan popotomou KKTP, minongunsikou nogi’ isio kosuul no kumaa koinsanai kotinanan koporintaan, swasta om kotinanan okon koporintaan (NGO), susumikul i nakaampai om pinapalantoi ababayan diti.

Maya’ piromutan pisokodungan diti, nangatan disio oinsanan bohogian montok umampai maganu tonggungan om manahak sokodung id inggisaman mamagampot rikton diti montok no manamong kopomgompian pososorili’ dait’.

Dr. Joachim manangkabahayan nogi’ kumaa bohogian RTM tu’ di kaawagu diti nakalantoi Gaa’ Wartawan Ozon 2023, kopihondot Kimpin Kopurimanan Pongumoligan Lapisan Ozon Sompomogunan 2023 mimpau di hal om uhu Kopoburuan Konsep Otomou.

Nokotindapou nogi’, Monunurat Pointatap Komontirian, Datuk Dr. Jamili Nais; Kumoduo Monunurat Poinatap 1, Stanley Chong; Luguan Monguhup Monunurat (Lanskap), Lar. Nurulhayati Awang More, tongo’ upisor eksekutif, sitaf komontirian, mongingia’ om susumikul.


544 jenis produk ubat-ubatan, kosmetik tidak berdaftar dirampas

Dr. Kasemani Embong (kiri) memeriksa produk ubat-ubatan dan kosmetik yang tidak berdaftar dengan KKM pada Program Gerak Gempur Cakna Tahun 2023 di Kuala Terengganu kelmarin.

KUALA TERENGGANU : Sebanyak 544 jenis produk ubat-ubatan dan kosmetik tidak berdaftar dengan Kementerian Kesihatan (KKM) bernilai RM945,727 dirampas oleh  Penguatkuasaan Farmasi, Jabatan Kesihatan Negeri Terengganu (JKNT) dalam tempoh dua tahun ini.

Menurut Utusan Malaysia, Pengarah Kesihatan Negeri Terengganu, Datuk Dr. Kasemani Embong berkata, kesemua produk tersebut dirampas hasil daripada 121 operasi yang dijalankan di seluruh negeri sepanjang tempoh tersebut.

Menurutnya, risikan dan siasatan turut dibuat terhadap aduan yang diterima daripada orang awam termasuk jualan ubat-ubatan dan produk kosmetik yang dilakukan melalui media sosial.

“Di bawah Cawangan Penguatkuasaan Farmasi jabatan, kita ada empat bahagian iaitu pelesenan, risikan dan operasi, siasatan dan dakwaan serta kawalan iklan dan penguatkuasaan farmasi untuk melaksanakan pemantauan.

“Kebanyakan produk yang dirampas oleh penguatkuasa adalah ubat-ubatan tidak berdaftar dengan KKM (Kementerian Kesihatan),” katanya kepada pemberita selepas merasmikan Program Gerak Gempur Cakna Ubat Tahun 2023 di sebuah pusat beli belah di sini, kelmarin.

Tambahnya, pada tahun 2019 hingga 2020 pula, Penguatkuasaan Farmasi, JKNT bberjaya merampas sebanyak 1,231 jenis produk dan kosmetik bernilai lebih RM1.19 juta.

Selain itu, katanya, sebanyak 121 kes telah dikenakan denda bernilai RM282,450 kepada peniaga terlibat membabitkan kesalahan di bawah Akta Jualan Dadah 1952, Akta Racun 1952 (pindaan 2022) dan Akta Ubat (iklan dan penjualan 1956).

“Jabatan akan sentiasa memantau penggunaan ubat-ubatan dan kosmetik ini dan mendidik orang awam agar mengambil cakna status pendaftaran produk yang selamat.

“Ia boleh disemak melalui laman sesawang https://npra.moh.gov.my atau menggunakan aplikasi FarmaChecker dari Google Playstore atau App Store.

“FarmaChecker berfungsi sebagai indikator sesebuah produk ubat itu tulen atau palsu dengan memeriksa ketulenan hologram FarmaTag, jadi orang awam boleh mengetahui ketulenan ubat dengan cepat dan tepat,” katanya.


‘Sudah ada perjanjian jelas, kita mesti laksanakan’ – PM

Anwar Ibrahim semasa perasmian Konvensyen Pengurusan Hal Ehwal Islam di Kota Kinabalu malam tadi.

KOTA KINABALU: Perdana Menteri, Datuk Seri Anwar Ibrahim memberi jaminan untuk menyelesaikan perkara-perkara lain dalam Perjanjian Malaysia 1963 (MA63).

Menurut Utusan Malaysia, beliau berkata, sejak mengambil alih kerajaan, beliau dan Ketua Menteri Sabah, Datuk Seri Hajiji Haji Noor sedaya upaya melaksanakan apa yang dijanjikan oleh pemimpin-pemimpin terdahulu.

“Apa dijanjikan adalah hasil muafakat kerajaan Sabah, Sarawak dan Semenanjung dan tugas generasi seperti kita tentulah laksanakan apa yang telah dijanjikan.

“Dah ada perjanjian jelas, kita mesti laksanakan sedaya upaya kita dan ini telah kita laksanakan.

“Saya beri jaminan hubungan sesama erat dengan sahabat saya Hajiji, kita akan terus tingkatkan usaha dan dengar apa-apa perkara lain yang perlu kita usahakan,” katanya semasa perasmian Konvensyen Perdana Hal Ehwal Islam sempena Ijtimak Perdana Agensi-Agensi Agama seluruh Malaysia, kelmarin.

Dalam pada itu, beliau turut melahirkan penghargaan terhadap tindakan Ahli Dewan Undangan Negeri (ADUN) Pakatan Harapan (PH) Sabah yang menarik balik saman pemula berkaitan isu pelaksanaan MA63.

“Baru-baru ini ADUN-ADUN PH mencabar kerajaan dalam isu pelaksanaan MA63 dan saya ucap terima kasih kerana mereka menarik balik saman pemula berkenaan,” katanya.

Anwar berkata, tindakan menarik balik saman itu akan membolehkan Kerajaan Persekutuan terus menjalin kerjasama dan meningkatkan usahasama dengan kerajaan negeri dalam pelaksanaan MA63.

Pada 20 September lalu, PH Sabah menarik balik saman pemula yang difailkan terhadap Kerajaan Persekutuan dan kerajaan negeri Sabah berhubung tuntutan 40 peratus hasil Sabah di Mahkamah Tinggi Kota Kinabalu pada 3 Jun 2022.

Tindakan menarik balik saman tersebut dibuat selepas melihat ada kemajuan berhubung perkara berkenaan, khususnya menerusi penubuhan jawatankuasa teknikal Majlis Tindakan Pelaksanaan Perjanjian Malaysia 1963 (MTPMA63) dipengerusikan oleh Perdana Menteri, yang menyaksikan dua daripada tiga deklarasi yang dituntut mereka telahpun dipersetujui, dan akan dilaksanakan nanti.

Plaintif dalam kes saman pemula itu adalah Pengerusi PH Sabah, Datuk Christina Liew; Presiden Pertubuhan Kinabalu Progresif Bersatu (UPKO), Datuk Ewon Benedick; Pengerusi DAP Sabah, Datuk Frankie Poon Ming Fung; Presiden Kehormat UPKO, Datuk Madius Tangau; Naib Presiden PKR, Awang Hussaini Sahari; Ahli Dewan Undangan Negeri (ADUN) Kapayan, Jannie Lasimbang; ADUN Inanam, Peto Galim; ADUN Likas, Tan Lee Fatt; ADUN Luyang, Phoong Jin Zhe; Ahli Parlimen Sandakan, Vivian Wong Shir Yee; Ahli Parlimen Kota Kinabalu, Chan Foong Hin dan bekas Ahli Parlimen Tenom, Senator Noorita Sual.

MA63: Sudah ada perjanjian jelas, kita mesti laksanakan – Perdana Menteri


Indonesia sambut Hari Raya Korban 29 Jun

Zainut Tauhid

JAKARTA: Hasil sidang isbat yang diadakan Kementerian Agama Indonesia memutuskan 1 Zulhijah 1444 Hijrah jatuh pada 20 Jun sementara perayaan Aidil Adha Adha di negara itu akan disambut pada 29 Jun ini.

Menurut Utusan Malaysia, perkara itu disahkan oleh Timbalan Menteri Agama, Zainut Tauhid dalam sidang media di Jakarta Ahad.

“1 Zulhijah jatuh pada hari Selasa, 20 Jun 2023, dan Aidil Adha jatuh pada hari Khamis, 29 Jun,” jelasnya.

Anggota Pasukan Hisab Rukyah, Ahmad Izzudin menjelaskan, berdasarkan kriteria hisab baharu yang ditetapkan oleh Menteri Agama Brunei Darussalam, Indonesia, Malaysia dan Singapura (MABIMS), kedudukan hilal di seluruh wilayah Indonesia belum memenuhi syarat kriteria minimum.

Menurutnya, semua wilayah di Indonesia termasuk di bandar Sabang di wilayah Aceh masih belum mencapai kebolehlihatan anak bulan mengikut kriteria MABIMS iaitu 3 darjah dan 6.4 sudut pemanjangan.

“Esok, kedudukan anak bulan pasti lebih tinggi dan dapat diperhatikan,” katanya dipetik CNN Indonesia.

Kementerian Agama melihat kedudukan anak bulan pada awal Zulhijah menerusi 99 titik di seluruh wilayah di Indonesia dan pemantau hilal dibuat dengan kerjasama Mahkamah Agama, pertubuhan Islam dan institusi berkaitan.

Pertubuhan Muhammadiyah Indonesia sebelum ini menetapkan sambutan Aidil Adha jatuh pada hari Rabu, 28 Jun 2023 dan keputusan itu ditentukan berdasarkan kriteria Hisab Hakiki Wujudul Hilal.


Empat penyokong bola mengaku bersalah merusuh

Penyokong bola sepak yang tuduh merusuh ketika perlawanan Liga Super antara Perak FC dan Selangor FC di Stadium Perak, Sabtu lalu didakwa di Mahkamah Majistret Ipoh hari ini.

IPOH: Tiga penyokong bola sepak masing-masing didenda RM2,000 oleh Mahkamah Majistret di sini hari ini atas pertuduhan merusuh ketika perlawanan Liga Super antara Perak FC dan Selangor FC di Stadium Perak, Sabtu lalu.

Menurut Utusan Malaysia, tertuduh, Muhammad Aiman Firdaus Badrul Hisam, 21; Mohamad Amirul Asnil Mat Pandir, 26, dan Muhammad Hayyan Sufi Mohd. Sabri, 20, juga berdepan hukuman penjara tiga bulan jika gagal membayar denda berkenaan.

Hukuman itu dijatuhkan selepas kesemua tertuduh mengaku bersalah atas pertuduhan yang dibacakan jurubahasa di hadapan Majistret S. Punitha.

Mengikut pertuduhan, ketiga-tiga tertuduh didakwa melakukan kesalahan merusuh di Stadium Perak di Jalan Kompleks Sukan Ipoh pada pukul 9.17 malam, 20 Mei 2023.

Bagi kesalahan itu, kesemua tertuduh didakwa mengikut Seksyen 147 Kanun Keseksaan yang memperuntukkan hukuman penjara maksimum dua tahun atau dengan denda atau kedua-duanya sekali, jika sabit kesalahan.

Pada prosiding di mahkamah sama, seorang lagi tertuduh iaitu remaja lelaki bawah umur berusia 17 tahun lapan bulan turut mengaku bersalah bagi pertuduhan sama.

Mahkamah kemudian membenarkan remaja itu diikat jamin RM1,500 dengan seorang penjamin bercagar dalam kalangan ibu bapa atau penjaga.

Beliau turut menetapkan 28 Jun ini untuk sebutan semula kes bagi mendapatkan laporan akhlak tertuduh dari Jabatan Kebajikan Masyarakat (JKM).

Pendakwaan dikendalikan Timbalan Pendakwa Raya, Nasrul Hadi Abdul Ghani manakala kesemua tertuduh diwakili peguam Yayasan Bantuan Guaman Kebangsaan (YBGK), Robert Gnanarajan.

Perlawanan Liga Super di antara Perak FC dan Selangor FC Sabtu lalu dicemari insiden pergaduhan membabitkan penyokong kedua-dua pasukan dengan beberapa video kejadian itu tular di media sosial.

Rakaman video menunjukkan sekumpulan individu dipercayai penyokong tuan rumah menyerbu masuk ke arah tempat duduk pasukan pelawat sebelum dileraikan pasukan keselamatan.

Ekoran pergaduhan itu, empat lelaki ditahan dengan seorang daripada mereka didapati positif dadah jenis ganja.


Mayat wanita ditemukan terlentang di kawasan semak

MARANG: Mayat seorang wanita ditemukan terlentang di kawasan semak tepi jalan di Kampung Alor Gali, di sini, kelmarin.

Menurut Utusan Malaysia, Ketua Polis Daerah Marang, Deputi Superintenden Mohd. Zain Mat Dris berkata, mayat wanita dianggarkan berusia antara 20 hingga 30-an itu ditemukan seorang pencari daun palas pada pukul 2.30 petang.

Menurut beliau, mangsa dijumpai dalam keadaan memakai sehelai seluar panjang warna hitam, baju lengan panjang warna merah jambu dan sehelai kain dipercayai tudung warna hitam yang berada di bahagian perut.

“Ketika ditemukan, bahagian badan mangsa terlentang di dalam kawasan semak, manakala bahagian kaki berada di tepi tebing dan tiada tompokan darah ditemukan di lokasi kejadian.

“Hasil pemeriksaan pada badan mayat oleh pasukan forensik juga mendapati tiada sebarang kesan tikaman, tetakan atau kelar. Barang kemas mangsa seperti cincin dan rantai leher dipercayai emas masih berada di leher serta tangan mayat.

“Tiada sebarang bukti fizikal yang ditemukan berhampiran tempat mayat dijumpai yang boleh dikaitkan dengan unsur jenayah,” katanya menerusi satu kenyataan, kelmarin.

Beliau memberitahu, buat masa ini tiada petunjuk bagi mengesahkan sama ada mangsa telah dibunuh dan kes disiasat sebagai mati mengejut.

Katanya lagi, mayat mangsa masih belum dikenalpasti kerana tiada sebarang pengenalan diri yang dijumpai.


Bosan menunggu ‘nasib di Barcelona’, Messi pilih Inter Miami

Lionel Messi

PARIS: Lionel Messi mengesahkan dia akan berpindah ke Inter Miami menerusi perjanjian yang memberi pilihan kepadanya untuk menjadi sebahagian pemilik kelab Liga Bola Sepak Utama (MLS) Amerika Syarikat (AS) itu.

Sejak beberapa minggu lalu, bintang Argentina itu dikaitkan dengan kepulangan ke Barcelona atau perpindahan lumayan ke Arab Saudi.

Menurut Utusan Malaysia, Messi, 35, menghabiskan dua musim di Paris Saint-Germain (PSG) dan bermain dalam perlawanan terakhirnya untuk kelab itu Sabtu lalu, selepas berpindah dari Barcelona pada 2021 di mana dia menghabiskan sebahagian besar kariernya.

“Saya tidak akan kembali ke Barca, saya akan pergi ke Inter Miami,” kata Messi dalam temubual bersama akhbar Sepanyol, Mundo Deportivo.

Mundo Deportivo

Menurut akhbar Britain, Daily Mail, Messi yang telah memenangi empat trofi Liga Juara-Juara dan meledak 672 gol daripada 778 perlawanan di peringkat kelab telah ditawarkan perjanjian lumayan, termasuk kontrak bersama Adidas.

Daily Mail

ESPN pula melaporkan bahawa perjanjiannya dengan Inter Miami kelab yang dimiliki bekas bintang England, David Beckham termasuk pilihan yang boleh melihat dia menjadi pemilik sebahagian kelab bola sepak itu dan sebahagian daripada pendapatan pelanggan Pas Musim MLS Apple TV.

ESPN

Bapanya, Jorge, dilaporkan telah bertemu  Presiden Barcelona, Joan Laporte awal minggu ini tetapi nampaknya pemenang Piala Dunia itu tidak mahu kembali ke bekas kelabnya.

Bercakap mengenai khabar angin dia boleh kembali ke Barcelona, pemilik tujuh anugerah Ballon d’Or itu berkata: “Saya benar-benar mahu (kembali ke Barcelona) saya sangat teruja untuk kembali.

“Begitupun selepas apa yang saya lalui, dan melihat jalan keluar yang saya miliki, saya tidak mahu berada dalam situasi sama lagi: menunggu untuk melihat apa yang akan berlaku dan meninggalkan masa depan saya di tangan orang lain.

“Saya mahu membuat keputusan sendiri, memikirkan tentang diri saya, tentang keluarga saya. Walaupun saya mendengar dikatakan bahawa La Liga telah menerima segala-galanya dan semuanya baik untuk dia kembali, masih banyak perkara lain yang perlu dilakukan.”


India mungkin kenakan lebih banyak sekatan eksport beras

NEW DELHI: Pengeksport beras terbesar dunia, India berkemungkinan mengenakan lebih banyak sekatan terhadap eksport makanan ruji itu ketika banyak negara berdepan dengan kenaikan harga makanan.

Jika langkah itu dilaksanakan, bekalan makanan global bakal menjadi lebih terhad, sekali gus memberi kesan kritikal terhadap banyak negara.

Menurut Utusan Malaysia, Bloomberg melaporkan, kerajaan India bercadang untuk mengenakan cukai eksport bagi beras rebus, namun tiada sebarang keputusan dibuat berhubung perkara berkenaan, menurut sumber pegawai kerajaan India.

Harga beras di Asia melonjak naik ke paras tertinggi dalam tempoh hampir 15 tahun pada bulan ini selepas Asia Tenggara mengumumkan sekatan eksport.

Sehubungan itu, kerajaan pimpinan Perdana Menteri Narendra Modi berusaha untuk menurunkan harga makanan tempatan menjelang pilihan raya pada tahun depan.

Dalam pada itu, jurucakap Kementerian Kewangan India tidak memberi sebarang kenyataan berhubung perkara tersebut.

Terdahulu, India sudah pun mengenakan sekatan eksport bagi beras hancur dan beras putih bukan basmathi, selain menyekat eksport gandum dan gula.

India juga mengehadkan penyimpanan beberapa stok tanaman, malah turut merancang untuk memansuhkan levi import sebanyak 40 peratus bagi gandum dan menjual tomato serta bijirin dalam negeri bagi meningkatkan bekalan.

Purata hujan yang menjadi nadi utama dalam penanaman beras di negeri Bengal Barat, Uttar Pradesh, Jharkand, Bihar, Chhattisgarh dan Andhra Pradesh dilaporkan menurun sebanyak 15 peratus berbanding kebiasaan pada musim kali ini.

Situasi itu secara tidak langsung menimbulkan kebimbangan mengenai bekalan beras dalam negara.


Atasi isu murid kurang minat sains, matematik: PM

Anwar Ibrahim melakukan gimik semasa merasmikan Sidang Kemuncak Tahun Pengkomersialan Malaysia 2023 di ibu negara, semalam.

KUALA LUMPUR: Perdana Menteri meminta Kementerian Pendidikan menggunakan pendekatan baharu bagi mengatasi penurunan minat anak-anak dalam bidang sains dan matematik.

Menurut Utusan Malaysia, Datuk Seri Anwar Ibrahim berkata, langkah itu penting selepas kajian Kementerian Pendidikan mendapati minat anak-anak sekolah dalam kedua-dua bidang tersebut mulai menurun.

Sehubungan itu, kata beliau, pihak kementerian perlu mendapatkan pemikiran, pandangan dan minat murid dalam pelbagai bidang ketika ini.

“Terjun ke bawah, ke sekolah, politeknik, vokasional untuk menambah minat anak bukan sahaja dari segi penceritaan, teori tetapi dengan penekanan kepada keutamaan bidang sains, matematik dan teknologi.

“Saya harap ini dapat dilaksanakan walaupun hanya permulaan tapi saya selalu tekankan kalau dengan kaedah mesyuarat dan penjelasan seperti biasa kita akan ketinggalan zaman,” katanya ketika merasmikan Sidang Kemuncak Tahun Pengkomersialan Malaysia 2023 di sini, hari ini.

Menurut Anwar, dalam usaha kerajaan mencatat pertumbuhan seperti pelaburan baharu, ia harus diiringi dengan pendidikan.

“Dalam mesyuarat Majlis Sains Negara, saya putuskan supaya kementerian menyelaras dengan semua pusat pendidikan kerajaan, swasta dan universiti bagi memanfaatkan kekuatan mereka, tidak bergerak secara silo, cuba memberi ruang supaya boleh mendatangkan minat pendidikan sains dan teknologi yang terbaik yang boleh kita berikan.

“Kementerian tugasnya besar iaitu menyelaras dan menghubung institusi sains bukan sahaja diasaskan kerajaan tetapi juga mengenal pasti beberapa institusi lain dan syarikat swasta, terutama universiti,” katanya.

Sementara itu, Anwar memberitahu, Malaysia akan mengemukakan cadangan baharu berhubung projek Kereta Api Berkelajuan Tinggi (HSR) antara Kuala Lumpur dan Singapura.

Perdana Menteri berkata, cadangan itu akan dikemukakan kepada Singapura selepas dimuktamadkan oleh Kementerian Pengangkutan.

“Itu belum, baru di peringkat kita (perbincangan peringkat kementerian).


Kerajaan Negeri terima dengan hati terbuka pendedahan laporan akhir tragedi ‘Double Six’

Hajiji Haji Noor

KOTA KINABALU: Keputusan Kabinet Persekutuan untuk mendedahkan laporan akhir mengenai nahas pesawat ‘Double Six’ yang mengorbankan 11 orang termasuk pemimpin Kerajaan Negeri Berjaya, Tun Fuad Stephens pada 1976 adalah melegakan, kata Ketua Menteri, Datuk Seri Hajiji Haji Noor.

“Ini melegakan kerana ia akan merungkai apa yang sebenarnya berlaku pada hari itu. Satu kelegaan bukan sahaja kepada keluarga mereka yang terkorban dalam nahas pesawat tetapi juga kepada rakyat Sabah,” katanya.

Ketua Menteri berkata demikian sebagai mengulas pengumuman Perdana Menteri, Datuk Seri Anwar Ibrahim mengenai keputusan Kabinet Persekutuan membenarkan penyahklasifikasian dokumen yang telah dirahsiakan selama 47 tahun.

“Kerajaan Negeri akan menerima pendedahan laporan itu dengan hati terbuka,” katanya.


Bantu rakan industri harungi detik sukar – Siti Khadijah Halim

PELAKON, Siti Khadijah Halim berharap dapat membantu mana-mana penggiat seni yang terkesan dengan situasi ekonomi yang mencabar.

Menurut Utusan Malaysia, pelakon berusia 26 tahun itu berkata, bukan semua bersedia untuk berdepan situasi ekonomi yang diramalkan lebih menguji pada 2023.

Justeru, dia berazam untuk sama-sama membantu rakan industri yang mungkin terjejas akibat situasi tersebut.

“Bidang seni kemungkinan besar bakal menerima tempias yang mengakibatkan ramai terjejas dari segi pendapatan.

“Kalau diberi rezeki lebih, saya berhasrat membuka syarikat produksi dan memanggil rakan industri yang memerlukan untuk bekerja.

“Kita perlu saling tolong menolong antara satu sama lain ketika mengharungi detik sukar,” katanya.

Kata pelakon drama Dukun Diva itu lagi, dia juga mahu memperbaiki diri dan menjadi insan yang lebih baik dalam setiap segi pada 2023.

“Saya mahu menjadi insan yang lebih baik, malah berharap menjadi contoh dan inspirasi buat anak muda lain.

“Ada peminat mengagumi pencapaian saya dan mahu mengikut jejak langkah. Saya gembira dengan reaksi positif yang diterima dan mahu orang lain juga mencatat kejayaan sama. Saya mahu menjadi contoh yang baik kepada mereka,” jelasnya.


Cuti sekolah digunakan untuk tujuan bermanfaat

Kanak-kanak sekolah rendah mengikuti Kursus Komputer Percuma selama enam hari di Ranau.

RANAU: Program pengisian musim cuti para pelajar di kawasan ini dilaksanakan secara optimum dengan penganjuran Kursus Komputer Percuma Siri 4/2023 anjuran Kementerian Sains, Teknologi dan Inovasi.

Kursus yang berjalan selama seminggu bertempat di Pusat Komuniti Desa Tagudon Baru di sini itu disertai oleh lebih kurang 10 orang pelajar sekolah rendah dari beberapa buah sekolah di sini.

Kursus asas komputer dari 6 hingga 11 Mac itu dijayakan oleh Pusat Komuniti Desa Tagudon Baru Ranau dan AMC College.

Pengendali kursus, Asminah Zakin yang ditemui selepas kursus tersebut berkata, program tersebut antara lainnya bertujuan untuk menjadikan kanak-kanak peka penguasaan ICT.

Di samping itu, katanya, ia adalah bagi memberikan pendedahan kepada mereka terhadap asas tentang penggunaan komputer dan supaya mereka mengetahui kaedah penggunaan computer dengan betul.

“Terdapat tiga objektif kursus ini, iaitu memperkenalkan tentang ICT kepada kanak-kanak serta meningkatkan pengetahuan dan kemahiran penggunaan ICT kepada kanak-kanak.

“Melalui kursus ini juga kita berharap akan mampu memperkenalkan aplikasi mudah untuk kanak-kanak membuat kerja sekolah selepas ini,” katanya.

Menurut Asminah, antara pengisian kursus berkenaan ialah enam subjek asas yang dipelajari sepanjang enam hari kursus tersebut berjalan.

“Dalam kursus ini, kita memuatkan topik khas setiap hari. Hari pertama, kanak-kanak diberikan pengajaran tentang ‘Pengenalan kepada komputer dan penggunaan internet.

“Pada hari kedua dan seterusnya, kita memberikan pengajaran tentang teknik menaip dan mengendali keyboard dengan betul, Asas Microsoft Word, Asas Microsoft Excel, Asas Microsoft Powerpoint dan Asas Microsoft Publisher,” jelas beliau.


Jonathan Majors nafi cederakan wanita hingga masuk hospital

Jonathan Majors

NEW YORK: Pelakon, Jonathan Majors bakal dihadapkan ke mahkamah kerana dipercayai menyerang seorang wanita sehingga cedera parah.

Menurut Utusan Malaysia, Abc News melaporkan, Pelakon filem Creed III itu ditahan polis pada Sabtu waktu tempatan.

Polis sebelum itu mengesahkan telah dimaklumkan tentang pergaduhan yang berlaku di sebuah pangsapuri dekat Chelsea, di sini.

Wanita berusia 30 tahun yang mendakwa diserang Majors dalam insiden terbabit cedera di bahagian kepala dan leher.

Mangsa kini stabil selepas dipindahkan ke sebuah hospital berdekatan.

Majors dalam kenyataan menafikan semua pertuduhan yang dibuat ke atasnya.

“Beliau tidak melakukan apa-apa kesalahan. Kami sedang berusaha membersihkan namanya dan selesaikan dengan segera perkara ini,” kata jurucakapnya.


JP Morgan beri amaran dunia mungkin hadapi fasa berbahaya

Jamie Dimon

NEW YORK: JP Morgan memberi amaran bahawa dunia mungkin sedang menghadapi `fasa paling berbahaya’ yang pernah disaksikan dalam tempoh beberapa dekad ketika konflik Israel-Hamas kembali tercetus.

Menurut Utusan Malaysia, The Guardian melaporkan, Ketua Pegawai Eksekutif JP Morgan, Jamie Dimon berkata, konflik yang semakin memuncak itu boleh memberi impak meluas terhadap harga tenaga, kos makanan, perdagangan antarabangsa dan hubungan diplomatik.

The Guardian

Beliau menyatakan demikian ketika JP Morgan Chase yang merupakan bank terbesar Amerika Syarikat (AS) mengeluarkan laporan pendapatan suku terakhir tahun.

Walaupun pemberi pinjaman mencatatkan keputusan yang kukuh, Dimon memberi amaran bahawa kadar faedah mungkin meningkat lagi di AS apabila simpanan pengguna semakin berkurangan.

“Perang di Ukraine, ditambah lagi dengan konflik Palestin-Israel pada minggu lalu, mungkin memberi kesan meluas terhadap pasaran tenaga dan makanan, perdagangan global dan hubungan geopolitik.

“Ini mungkin fasa paling berbahaya yang pernah dilihat dunia dalam tempoh beberapa dekad.

“Walaupun kami mengharapkan yang terbaik, kami mempersiapkan firma berdepan pelbagai situasi agar dapat menyampaikan kepada pelanggan secara konsisten tanpa mengira situasi dihadapi,” katanya.

Minggu lalu, Dimon mengesahkan kakitangan JP Morgan yang bekerja di Israel  adalah selamat.

Dalam satu memo, beliau juga mengakui konflik yang berlaku di Asia Barat akan mempunyai kesan besar yang melangkaui rantau itu.


Wanita histeria cuba simbah air ke arah Jokowi

Seorang wanita mencetus kekecohan di acara rapat umum yang dihadiri Jokowi di Dewan Serbaguna Deli Serdang di Sumatera Utara.

MEDAN: Seorang wanita dilaporkan bertindak menyimbah air dan membaling kasut ke arah rombongan Presiden Indonesia, Joko Widodo (Jokowi) ketika beliau menghadiri acara rapat umum di Sumatera Utara Isnin.

Insiden terjadi ketika Jokowi menghadiri Rapat Kemerdekaan Sukarelawan Datuk Bandar Medan, Bobby Nasution di Gedung Serbaguna di Deli Serdang Isnin.

Menurut Utusan Malaysia, CNN Indonesia melaporkan, wanita yang masih belum dikenal pasti identitinya itu nekad menyimbah air mineral ketika Jokowi menghampiri kumpulan sukarelawan dan sedang menyapa mereka.

CNN Indonesia

Namun tindakan tersebut sempat dihalang oleh pengawal dan wanita berbaju hitam itu kemudian terus histeria selepas ditarik menjauhi kumpulan orang ramai.

Jokowi dilihat tidak menyedari tindakan wanita itu kerana sibuk melayani para sukarelawan yang berebut-rebut untuk bersalaman dengannya.

“Jangan merusuh di sini,” kata seorang pegawai sambil menolak wanita itu dari kerumunan sukarelawan hingga dia terjatuh.

Tidak berpuas hati ditolak, wanita itu kemudian membaling selipar ke arah orang ramai yang mengerumuni Jokowi namun lontaran itu sempat dihadang pengawal.

“Tolong, kami mencari keadilan,” kata wanita itu.

Pegawai yang menghampiri wanita berkenaan dilihat cuba menenangkannya sebelum menariknya dari acara pentas namun sedikit kekecohan berlaku apabila dia diseret pengawal kerana enggan bangun meninggalkan kawasan itu.

Pegawai juga sempat melarang wartawan merakam video kekecohan itu.


Parti Pheu Thai rayu sokongan bentuk kerajaan baharu

BANGKOK: Pemimpin parti Pheu Thai akan bertemu wakil dua parti politik dalam pentadbiran Prayut Chan o-cha bagi mendapatkan sokongan calon mereka sebagai perdana menteri Thailand yang baharu.

Pheu Thai yang diamanahkan membentuk gabungan pasca pilihan raya oleh sekutu politiknya bertemu parti Bhumjaithai dan Chat Thai Pattana, yang masing-masing mempunyai 70 dan 10 Ahli Parlimen untuk memastikan Pheu Thai mendapat jawatan eksekutif tertinggi negara itu.

Menurut Utusan Malaysia, pemimpin Pheu Thai, Cholnan Srikaew dijadual bertemu pemimpin kedua-dua parti itu kelmarin tetapi enggan mendedahkan tawaran yang disediakan.

“Adalah ideal jika mereka bersetuju untuk menyokong kami tanpa menuntut untuk menjadi sebahagian daripada gabungan yang dibentuk,” katanya.

Bagaimanapun, pemimpin kedua-dua parti Bhumjaithai dan Chat Thai Pattana sebelum ini menyatakan dengan jelas bahawa mereka tidak akan bekerjasama dengan mana-mana parti politik yang mencampuri Perkara 112.

Lapor Thai PBS World, Cholnan mengakui bahawa pendirian parti Move Forward (MFP) dalam isu monarki adalah titik pedih yang perlu dibincangkan dengan Senator dan parti politik yang sedang didekati.

“Kita perlu mengetahui bagaimana isu ini boleh ditangani,” katanya tanpa menyatakan secara spesifik.

Sehingga kini, masih tidak jelas siapa antara tiga calon Perdana Menteri berkenaan yang akan diundi dalam Parlimen pada Khamis akan datang.

Dilaporkan, taikun hartanah terkenal, Srettha Thavisin disebut-sebut sebagai pilihan utama selain dua calon lain iaitu anak perempuan bekas perdana menteri Thaksin Shinawatra, Paetongtarn Shinawatra dan bekas Menteri Kehakiman, Chaikasem Nitisiri.

Pheu Thai kini mendahului membentuk gabungan dengan tujuh parti politik lain selepas pencalonan perdana menteri MFP, Pita Limjaroenrat ditolak Parlimen.

Cholnan berkata, jawatankuasa eksekutif parti akan membuat keputusan sehari sebelum pengundian.

“Pheu Thai akan cuba merayu kepada kedua-dua Ahli Parlimen dan Senator untuk memberi sokongan mereka terhadap calon perdana menterinya,” katanya.

Majoriti Senator menentang pencalonan Pita kerana pendirian partinya mengenai Perkara 112 atau undang-undang lese majeste yang didakwa disalahgunakan untuk menyasarkan penentang mereka yang berkuasa.

Dengan gabungan 312 Ahli Parlimen, Pheu Thai dan sekutu politiknya menguasai majoriti Dewan dengan selesa.

Bagaimanapun, sekiranya usaha itu gagal, Cholnan berkata, lapan parti dalam perikatan pimpinan Pheu Thai bersetuju bahawa mereka mungkin tidak lagi terikat dengan perjanjian persefahaman (MoU) dan ikut haluan masing-masing.


145 graduan Kolej SIDMA terima diploma

Dr. Morni menyampaikan anugerah Pelajar Terbaik SIDMA.

KOTA KINABALU: Seramai 145 graduan Kolej SIDMA menerima diploma masing-masing Majlis Konvokesyen kali ke-9 kolej itu yang diadakan di Kompleks Jabatan Kebudayaan dan Kesenian Negara, di sini, hari ini.

Daripada jumlah tersebut, 126 graduan menerima Diploma Pendidikan Awal Kanak-Kanak, dan 19 yang lain menerima Diploma Keselamatan dan Kesihatan Pekerjaan.

Majlis tersebut dirasmikan oleh Ketua Pegawai Eksekutif bagi KKIP Aerospace Training Centre, Dato’ Ir. Ts. Dr. Mohamad Dali Isa yang memuji Kolej SIDMA sebagai salah satu institusi pengajian tinggi swasta terkemuka yang dilengkapi dengan infrastruktur teknikal semasa dan dengan itu memberikan suasana kondusif bagi para pelajarnya.

Beliau berkata, program Pendidikan Awal Kanak-Kanak sangat terbukti kerana Kolej SIDMA selangkah ke hadapan berbanding kolej lain dalam mengiktiraf kepentingan pendidikan awal bermula dari penjagaan kanak-kanak hingga ke tadika.

“Pendidikan adalah proses pembelajaran semasa dan saya secara peribadi berharap semua graduan yang berada di sini hari ini akan terus belajar,” katanya.

Beliau berkata, Kolej SIDMA adalah sebuah kolej tempatan yang telah mencapai kategori berdaya saing dan diiktiraf di Sabah.

“Saya difahamkan Kolej SIDMA menawarkan pendidikan pengajian tinggi dan mengadaptasi pembelajaran abad ke-21.

“Kolej ini juga mengutamakan pendekatan pembangunan holistik di mana pelbagai pengetahuan dan kemahiran akan diasah agar para graduan akan mudah memasuki alam pekerjaan ataupun memulakan perniagaan sendiri selaras dengan permintaan industri terkini,” katanya.

Sementara itu, Pengerusi Kolej SIDMA, Prof. Dr. Morni Kambri berkata, penjaga atau tenaga pengajar memiliki kelayakan dalam bidang berkenaan perlu diwajibkan sebagai syarat operasi kepada mereka yang membuka pusat asuhan bagi kanak-kanak berumur dalam lingkungan 3 hingga 5 tahun.

Beliau berkata, memiliki diploma atau ijazah pendidikan awal kanak-kanak dapat meningkatkan kualiti dan tahap profesionalisme pendidikan seiring dengan peredaran semasa.

Katanya, sekiranya guru tidak diberi kursus cukup dan kurang tahap profesionalisme, maka kesannya akan dilihat pada kanak-kanak.

“Guru adalah tunjang utama bagi merealisasikan impian bagi orang yang dipimpinnya. Di samping itu, guru juga menjadi pemula dalam menunjukkan kebaikan,” katanya.

Dr. Morni berkata, pendidikan adalah satu aspek yang sangat penting dalam memastikan mereka ini akan menjadi insan yang berpengetahuan tinggi dan memiliki nilai-nilai murni kehidupan.

“Pendidikan prasekolah peringkat tabika merupakan pendidikan formal yang terawal dalam perkembangan hidup seseorang kanak-kanak. Ia menjadi tapak yang boleh menyemaikan rasa suka dan cintakan pengetahuan dan juga sekolah.

“Ibu bapa meletakkan harapan yang sangat tinggi kepada bakal-bakal pemimpin ini dapat membesar dengan jayanya bukan sahaja dalam bidang akademik malah juga mempunyai jati diri yang kuat dan kukuh,” katanya.

Dalam konvokesyen kali ini, Laiyne Basius telah menerima Anugerah Pelajar Terbaik SIDMA 2023 bagi program Diploma Pendidikan Awal Kanak-kanak, manakala Anugerah Pelajar Terbaik bagi program Diploma Keselamatan dan Kesihatan Pekerjaan, Alona Jane Chin Shu Kee.

Kolej SIDMA menawarkan program lain melalui kerjasama dengan Universiti Tun Abdul Razak (UNIRAZAK) dalam pelbagai bidang pengajian yang sangat diperlukan dan melengkapi permintaan pelbagai industri di Malaysia pada masa kini.

Antaranya adalah Pengajian Asasi Seni, Ijazah Sarjana Muda Pendidikan Awal Kanak-Kanak (Kepujian), Ijazah Sarjana Muda Pengurusan (Kepujian), Ijazah Sarjana Muda Pentadbiran Perniagaan (Kepujian dan Ijazah Sarjana Muda Pendidikan (Kepujian).

Manakala dua lagi merupakan program Ijazah Sarjana Pengurusan (MIM) dan Ijazah Sarjana Pentadbiran Perniagaan (MBA). Tidak ketinggalan dua program di bawah Kolej SIDMA sendiri iaitu Diploma Pengursan dan Diploma Pengurusan Sukan.


Sisa jalan Zaman Batu ditemukan di dasar laut Mediterranean

Sisa jalan Zaman Batu ditemukan di dasar Laut Mediterranean.

ZAGREB: Sekumpulan ahli arkeologi menemukan sisa sebatang jalan Zaman Batu yang dibina kira-kira 7,000 tahun lalu, di dasar laut Mediterranean di luar pantai pulau Croatia.

Penemuan mengejutkan itu dibuat selepas pakar arkeologi menganalisis imej satelit perairan di sekeliling tapak Neolitik Soline yang sudah tenggelam.

Tapak Neolitik Soline ditemukan di luar pantai pulau Korčula di Croatia pada tahun 2021.

Menurut Utusan Malaysia, Daily Mail melaporkan, pakar arkeologi percaya jalan prasejarah itu mungkin pernah menghubungkan Korčula dan Soline apabila yang kedua merupakan daratan buatan yang menempatkan masyarakat purba Hvar.

Ia kini terletak kira-kira empat hingga lima meter di bawah Laut Adriatik.

Korčula pada asalnya bercantum dengan daratan namun apabila paras laut mula meningkat pada akhir penghujung Zaman Ais pada 12,000 Sebelum Masihi (SM), ia menjejaskan susun atur kawasan semasa yang dibina kira-kira 8,000 tahun lalu.

Soline pertama kali dikenal pasti apabila imej satelit memaparkan objek buatan manusia mungkin tersembunyi di dasar laut sekitar Korčula.

Ia ditemukan oleh ahli arkeologi dari Universiti Zadar, Mate Parica bersama beberapa rakan sekerja yang menyelam di kawasan perairan itu untuk melihat dengan lebih dekat.

“Ketika meneroka, pakar arkeologi juga menemukan tembok penempatan purba yang kelihatan disambungkan ke pulau utama oleh laluan darat yang sempit,” jelas laporan itu.

Jalan prasejarah yang dikenal pasti itu dikatakan dilindungi daripada ombak kuat selama beribu-ribu tahun lalu oleh pulau berkenaan.

Pakar percaya jalan itu dibina oleh masyarakat Hvar-Lisičići sebagai cara untuk melakukan perjalanan dari Soline ke Korčula.

Analisis radiokarbon dijalankan terhadap kayu diawet itu menunjukkan penempatan Soline bermula sejak kira-kira 4,900 SM.

“Penduduk pernah berjalan di jalan ini hampir 7,000 tahun lalu,” jelas Universiti Zadar.

Walaupun ia kini tersembunyi di bawah lapisan lumpur laut, ahli arkeologi berpandangan jalan itu dibina secara teliti dengan kepingan batu selain berukuran sekitar empat meter.


Nilai Chelsea, United susut gara-gara bintang ‘sendu’

Mykhailo Mudryk (kiri) dan Enzo Fernandez dua bintang besar yang dibawa masuk oleh Chelsea, namun kurang menyerlah.

LONDON: Nilai semasa Chelsea menyusut 124 juta pound (RM744 juta) daripada perbelanjaan yang dikeluarkan, manakala Manchester United mengalami penurunan 115 juta pound (RM690 juta).

Begitupun, berbeza dengan Arsenal apabila kelab itu mencatat peningkatan nilai 343 juta pound (RM2.05 bilion).

Chelsea menghuni tangga tercorot dalam penilaian Transfermarkt mengenai nilai skuad Liga Perdana Inggeris (EPL) selepas berbelanja besar untuk membeli pemain dengan nilai kolektif 756 juta pound (RM4.53 bilion).

Transfermarkt

Jumlah itu menjelaskan mengapa pemilik Blues, Todd Boehly melepaskan ramai pemain pada musim panas ini selepas berbelanja mewah sepanjang dua jendela perpindahan terakhir bagi membeli bintang termasuk Enzo Fernandez, Mykhailo Mudryk dan Wesley Fofana.

Blues

Ramai pemain yang diwarisi dalam tempoh pemilikan Boehly susut nilai dengan ketara, termasuk penyerang Romelu Lukaku, yang menelan kos 97.5 juta pound (RM585 juta) pada 2021 tetapi kini dinilai oleh Transfermarkt hanya 34 juta pound (RM204 juta).

Transfermarkt

United satu lagi kelab yang mahu mengurangkan kerugian mereka untuk beberapa pemain dan mengumpul dana buat Erik ten Hag membentuk semula skuadnya pada musim panas ini.

Angka menunjukkan Red Devils membelanjakan hampir 830 juta pound (RM4.98 bilion) bagi membentuk skuad semasa mereka tetapi ia hanya mempunyai nilai kumulatif kira-kira 715 juta pound (RM4.29 bilion).

Red Devils

Harry Maguire dan Jadon Sancho antara pemain yang susut nilai dengan teruk selepas kelab membayar masing-masing 80 juta pound (RM480 juta) serta 73 juta pound (RM438 juta) untuk mengikat mereka.

Arsenal sebaliknya meraih keuntungan besar daripada skuad mereka.

Walaupun pengurus pasukan, Mikel Arteta hanya berbelanja 572 juta pound (RM3.4 bilion), mereka mempunyai anggaran nilai 915 juta pound (RM5.49 bilion).

Ia mencerminkan pembelian berhemah di pasaran tetapi juga membuktikan perkembangan pemain tempatan seperti Bukayo Saka, yang tidak menelan kos tetapi kini dianggarkan bernilai 102 juta pound (RM612 juta), menurut Transfermarkt.

Transfermarkt.


PM pengerusikan mesyuarat kaji sistem saraan perkhidmatan awam 7 Ogos

PM komited menjaga kebajikan penjawat awam dengan menambah baik sistem saraan secara komprehensif . – Gambar Hiasan

PUTRAJAYA: Kerajaan akan mengadakan mesyuarat berhubung kajian semula Sistem Saraan Perkhidmatan Awam (SSPA) pada 7 Ogos iaitu pada Isnin depan.

Menurut Utusan Malaysia, Jabatan Perkhidmatan Awam (JPA) dalam kenyataan memaklumkan, perbincangan itu akan dilaksanakan menerusi Mesyuarat Jawatankuasa Kabinet Pembaharuan Perkhidmatan Awam (JKK-PPA) yang dipengerusikan Perdana Menteri, Datuk Seri Anwar Ibrahim.

Menurutnya, kajian tersebut sebagai inisiatif pembaharuan dalam perkhidmatan awam seiring dengan aspirasi Membangun Malaysia Madani.

“JPA sedang memperhalusi cadangan yang dikemukakan oleh kementerian, jabatan dan agensi yang digerakkan mulai 26 Julai lalu melalui beberapa sesi libat urus JPA.

“Ia merangkumi enam kluster iaitu Keselamatan, Kesihatan, Pendidikan, Sains dan Teknologi, Teknikal serta Pengurusan,” katanya kelmarin.

JPA berkata, bagi memastikan cadangan penambahbaikan yang diterima bersifat terangkum serta inklusif, jabatan berkenaan membangunkan portal khusus bagi menerima input daripada seluruh penjawat awam.

Jelasnya, segala cadangan penambahbaikan serta pembaharuan boleh dikemukakan melalui portal kajian SSPA menerusi laman sesawang https://semakansaraan.jpa.gov.my.

JPA komited menjaga kebajikan penjawat awam dengan menambah baik sistem saraan secara komprehensif bagi memastikan perkhidmatan awam berdaya tahan dalam mendepani cabaran di masa hadapan.

Pada 14 Julai lalu, kerajaan bersetuju mengkaji semula sistem itu dengan mengambil kira peningkatan kos sara hidup dan tiadanya semakan gaji dibuat sejak 2012.


敦朱哈宣誓續任沙元首

(亞庇一日訊）沙巴元首敦朱哈今日宣誓就職，開始第4個任期。

隨後，他在沙巴和砂拉越首席大法官丹斯里阿邦依斯干達阿邦哈希姆見證下就職宣誓書。

儀式在斯里京那巴魯元首府舉行，首長拿督哈芝芝也出席，並發表了賀詞和效忠誓言。

出席者尚包括副首長拿督佐津、沙議長卡欣、沙政府秘書沙法以及各部門領袖。

去年12月23日，敦朱哈在吉隆坡國家皇宮接獲國家元首蘇丹阿都拉的委任書，繼續他為期2年的服務。

69歲的敦朱哈自2011年1月1日起受委為沙巴元首，是沙巴州憲法修正案廢除兩屆任期10多年後第一位獲此委任的沙元首。


SABAR anjur persidangan Disember ini

Tun Juhar sambil memegang buku terbitan Johan Arriffin, merakamkan gambar kenangan bersama rombongan Ahli lembaga SABAR.

KOTA KINABALU : Sabah Action Body Advocating Right (SABAR) bakal menganjurkan persidangan melibatkan para pemimpin belia, Disember ini.

Menurut Pengerusi Pemegang Amanah SABAR Datuk Dr. Johan Arriffin Abdul Samad, persidangan, “The Sabah’s Present and Future Conference” akan diadakan di Auditorium Jabatan Kebudayaan dan Kesenian Negara (JKKN) Kota Kinabalu itu bertujuan untuk memberi ruang kepada golongan belia untuk bertukar-tukar pandangan dan berharap resolusi untuk dipersembahkan kepada para pemimpin.

“Persidangan ini terbuka kepada golongan belia termasuk pemimpin belia, ketua persatuan-persatuan belia, pemimpin-pemimpin NGO dan kita juga menjemput pemimpin-pemimpin politik untuk menyertai persidangan.

“Dengan persidangan ini, kita dapat bertukar-tukar idea dan kita berharap selepas itu ada resolusi yang boleh kita persembahkan kepada ketua menteri dan para menteri supaya mereka dapat membuat tindakan susulan berdasarkan resolusi tersebut,” katanya.

Tambah Johan Arriffin, pihaknya turut mengadakan persidangan tertutup dengan penglibatan seramai 100 peserta berdasarkan jemputan di ibu negeri, November depan.

Beliau menyatakan demikian kepada media selepas mengetuai rombongan Ahli Lembaga SABAR dalam kunjungan hormat terhadap Yang di-Pertua Negeri Sabah Tun Juhar Mahiruddin di Istana Seri Kinabalu, hari ini.

Ujarnya, kunjungan tersebut bertujuan untuk memaklumkan perkembangan organisasi berkenaan, di samping aktiviti-aktiviti yang telah dijalankan bersama masyarakat di kawasan pedalaman sejak tahun lalu.


Pesta Kaamatan Peringkat Daerah Penampang diadakan 21 Mei

Francis (depan, tengah) bersama Ahli-ahli Jawatankuasa Sambutan Pesta Kaamatan Peringkat Daerah Penampang.

PENAMPANG : Orang ramai dijemput memeriahkan Sambutan Pesta Kaamatan Peringkat Daerah Penampang yang akan diadakan di Dewan Pusat Kebudayaan Sabah, di sini, pada 21 Mei ini.

Pegawai Daerah, Francis Chong yang juga Pengerusi Jawatankuasa Sambutan Pesta Kaamatan Peringkat Daerah Penampang berkata, sambutan tersebut akan dirasmikan oleh Menteri Pembangunan Usahawan dan Koperasi (KUSKOP), Datuk Ewon Benedick yang juga Ahli Parlimen Penampang.

“Kita juga menjemput orang ramai untuk hadir serta memeriahkan Pesta Kaamatan Peringkat Daerah Penampang yang menghidangkan beberapa acara menarik iaitu Pertandingan Sugandoi yang akan diadakan di Kampung Tuavon, Sodop Unduk Ngadau di Putera Ballroom pada 18 Mei dan Pertandingan Unduk Ngadau di Dewan Pusat Kebudayaan Sabah pada 21 Mei.

“Selain itu, orang ramai juga berpeluang mendapatkan barang keperluan harian dengan potongan harga 15 peratus menerusi Jualan Madani. Turut diadakan ialah pameran jabatan-jabatan kerajaan, pertandingan sukan tradisi, pertandingan masakan tradisional, pertandingan ‘Magagung’ dan pertandingan Sumazau di Padang B, Lembaga Sukan Penampang,” katanya selepas mempengerusikan Mesyuarat Sambutan Pesta Kaamatan Peringkat Daerah Penampang di Pejabat Daerah Penampang, di sini, hari ini.

Hadir sama dalam mesyuarat tersebut ialah Setiausaha Politik KUSKOP, Carl Mosoom,  Penolong Pegawai Daerah (Pembangunan), Stanley Sikolis, Penolong Pegawai Daerah (Pentadbiran), Noemi Dyena, Pegawai Perhubungan Parlimen, Bryan Matasing,  Pemimpin Pembangunan Masyarakat (PPM) Moyog, Joe Suleiman dan Pemimpin Pembangunan Masyarakat (PPM) Kapayan, Lu Yen Tung.


朱依奴亞汀未顯示加入民意黨意願

(亞庇廿一日訊）林巴浩區州議員朱依奴亞汀尚未表示出要加入沙巴民意黨的意願。

根據馬來西亞前鋒報報導，民意黨主席拿督斯里哈芝芝表示，到目前為止雙方仍未見面，但是由林巴浩區州議員朱依奴亞汀自行決定政治方向。

「還沒有（正式會面），但是我聽說了這件事情。這取決於他（朱依奴亞汀），因為我們是一個實行民主的國家。」

他今日在沙巴團結黨（PBS）的開齋節慶典上如此表示。

也是首長的哈芝芝說，如果林巴浩區州議員真的退出了和諧黨，那麼他希望朱依奴亞汀選擇一個能讓他繼續政治鬥爭的政黨。

與此同時，哈芝芝說，在這次的沙議會會議上，政府將修改沙巴憲法，以提呈反跳槽法。

「我們將提呈反跳槽法。所以，如果還有人要跳槽的話，還有時間。」

出席活動者尚包括沙巴團結黨顧問百林、署理主席拿督佐津、加希加欣以及拿督于墨齋。


Isteri Ketua Menteri terima kunjungan AJK Alumni UIAM

Juliah menerima cenderamata daripada Fazilah semasa menerima kunjungan hormat daripada Ahli Jawatankuasa Tertinggi Alumni Universiti Islam Antarabangsa Malaysia (UIAM) Negeri Sabah (IIUM Alumni Sabah Chapter) di kediaman rasmi Ketua Menteri, Sri Gaya, Kota Kinabalu, hari ini.

KOTA KINABALU: Isteri Ketua Menteri, Datin Seri Datuk Hajah Juliah Salag menerima kunjungan hormat daripada Ahli Jawatankuasa Tertinggi Alumni Universiti Islam Antarabangsa Malaysia (UIAM) Negeri Sabah (IIUM Alumni Sabah Chapter) di kediaman rasmi Ketua Menteri, Sri Gaya, di sini hari ini.

Alumni UIAM diketuai oleh Naib Presidennya, Fazilah Musa memberi penerangan kepada Juliah tentang program “Seminar Peranan Wanita Dalam Membangun Malaysia Madani” yang akan diadakan di Kota Kinabalu pada bulan Mac ini.

Program itu akan diadakan sempena sambutan Hari Wanita Sedunia yang akan dirasmikan oleh Juliah.

Juliah mengalu-alukan penganjuran seminar itu dan yakin ia dapat membantu memberi kefahaman kepada masyarakat khususnya para wanita mengenai slogan Malaysia Madani.

Katanya, wanita perlu diberi pendedahan tentang konsep Malaysia Madani dan bagaimana peranan mereka untuk sama-sama menyumbang dalam membangunkan sebuah negara yang berkonsepkan Malaysia Madani.

Turut hadir ialah bendahari alumni, Rohayu Mohd.Deroh, Dayang Fauziah Datu Ibrahim (Biro Pendidikan), Sarimah Mohd.Yusof (Biro Kebajikan) dan Roslan Idris (Biro Sukan).

Juliah menerima surat jemputan merasmi Majlis Apresiasi Murid semasa menerima kunjungan hormat rombongan Persatuan Ibu Bapa dan Guru-Guru (PIBG) Sekolah Kebangsaan (SK) Pekan Tuaran di kediaman rasmi Ketua Menteri, Sri Gaya, Kota Kinabalu, hari ini.

Sementara itu, Juliah turut menerima kunjungan hormat daripada rombongan Persatuan Ibu Bapa dan Guru-Guru (PIBG) Sekolah Kebangsaan (SK) Pekan Tuaran yang diketuai oleh Guru Besarnya, Mohamad Juin@ Mohd bin Nauli @Moli.

SK Pekan Tuaran dan PIBG menjemput Juliah merasmikan Majlis Apresiasi Murid yang akan diadakan di Dewan Sri Sulaman, Tuaran, pada 16 Februari 2023.


Belum ada had usia maksimum miliki, perbaharui lesen memandu

Anthony Loke Siew Fook

SEREMBAN: Belum terdapat sebarang ketetapan berhubung had usia maksimum bagi individu untuk memperbaharui Lesen Memandu Malaysia (LMM) masing-masing.

Menteri Pengangkutan, Anthony Loke Siew Fook turut memaklumkan bekas Perdana Menteri, Tun Dr. Mahathir Mohamad juga masih memandu serta memiliki lesen memandu yang sah.

“Bagi warga emas, itu terpulang, setakat ni kita masih belum ada dasar umur maksimum, pada usia 97 tahun, Dr. Mahathir masih memandu, lesen beliau masih sah. Setakat ini, umur minimum ada (memiliki lesen di usia 16 tahun bagi lesen motosikal), umur maksimum tiada.

“Jadi itu terpulang kepada warga emas, kita (kerajaan) beri pilihan. Apabila kita buat dasar ini sudah tentu ada pelbagai reaksi, malah tiada paksaan kepada mana-mana pihak untuk memperbaharui lesen mereka sehingga tempoh 10 tahun,” katanya.

Beliau berkata demikian ketika mengadakan lawatan ke Jabatan Pengangkutan Jalan (JPJ) Negeri Sembilan di sini bagi meninjau hari pertama pelaksanaan inisiatif pembaharuan lesen memandu sehingga tempoh 10 tahun hari ini.

Yang turut hadir, Ketua Pengarah Jabatan Pengangkutan Jalan (JPJ), Datuk Zailani Hashim.

Sementara itu, beliau yang juga Ahli Parlimen Seremban memberikan amaran kepada kumpulan tonto khususnya yang mengikuti pergerakan pasukan penguatkuasaan JPJ untuk tidak sesekali mencabar undang-undang negara.

Siew Fook berkata, isu tonto itu sememangnya disedari cuba mengatasi tindakan penguatkuasaan JPJ oleh itu kaedah dan tindakan akan dicari dari masa ke masa untuk memperketatkan penguatkuasaan tersebut.

“Saya mahu nyatakan bahawa apa pun cara mereka, mereka tidak boleh mencabar undang-undang negara kita yang berasaskan kepada sistem undang-undang, kedaulatan undang-undang itu adalah satu prinsip yang penting.

“Tidak ada mana-mana pihak yang boleh mencabar undang-undang. Walaupun apa helah dan cara mereka mengelak daripada penguatkuasaan termasuk menggunakan sistem telekomunikasi lebih canggih dan sebagainya, kami akan terus juga mencari kaedah yang lebih berkesan daripada segi penguatkuasaan,” katanya lagi.


Jaringan tunggal Rashford pacu Manchester United kedalam kelompok 4 terbaik

Penyerang Manchester United, Marcus Rashford meraikan jaringan ketika menentang Wolverhampton dalam saingan Liga Perdana Inggeris di Stadium Molineux malam tadi.

WOLVERHAMPTON: United meneruskan momentum kemenangan apabila berkunjung ke Stadium Molineux untuk menumpaskan tuan rumah dalam aksi Liga Perdana Inggeris malam tadi.

Perlawanan berlangsung dengan begitu rancak pada babak pertama, bagaimanapun tiada jaringan berjaya dihasilkan oleh kedua-dua pasukan.

Menurut Utusan Malaysia, selepas 76 minit perlawanan berlangsung, penyerang United, Marcus Rashford akhirnya meledak jaringan menerusi rembatan kencang untuk menewaskan penjaga gol Wolves, Jose Sa.

Rashford berpeluang untuk mengandakan kedudukan bagaimanapun jaringannya pada minit ke 83 dibatalkan setelah video bantuan pengadil (VAR) mendapati bola terlebih dahulu terkena tangan pemain itu sebelum bergolek ke gawang Wolves.

Wolves tidak berputus asa dengan berusaha membedil kubu United dengan beberapa percubaan berbahaya di penghujung perlawanan, namun David de Gea cemerlang untuk memastikan gawangnya tidak dibolos, sekaligus memastikan United meraih tiga mata dalam perlawanan ini.

Kemenangan tipis ini sekaligus meletakkan skuad kendalian Erik ten Hag ke dalam kelompok empat terbaik dibelakang Arsenal, Manchester City dan Newscastle United.


Punca pesawat bomba kemalangan disiasat

PETALING JAYA: Biro Siasatan Kemalangan Udara (BSKU) sedang mengenal pasti punca kemalangan sebuah  helikopter milik Jabatan Bomba dan Penyelamat Malaysia (JBPM) ketika sesi pengujian enjin dan sistem pesawat tersebut semalam.

Menurut Utusan Malaysia, Bahagian Pengurusan Korporat JBPM dalam kenyataan hari ini berkata, pihaknya  juga sedang menjalankan  siasatan dalaman dan akan mengambil tindakan susulan selaras dengan dapatan serta arahan dan prosedur semasa ditemukan selepas ini.

Semasa kemalangan pada pukul 11.45 pagi semalam di Dispersal Universiti Kuala Lumpur, pesawat tersebut sedang  menjalani ujian enjin dan sistem pesawat (Engine Ground Run) yang menjadi prosedur biasa  setelah pesawat menjalani penyelenggaraan berkala.

“Pesawat model Agusta, AW189 dengan nombor pendaftaran 9M-BOF dilaporkan ditugaskan untuk menjalani pengujian enjin dan sistem pesawat setelah melalui proses selenggara  berkala seperti ditetapkan oleh pihak pengeluar sebagaimana dalam program selenggara,” lapor kenyataan itu.

Bagaimanapun, ketika kemalangan pesawat tersebut belum terbang dan ia berlaku ketika  cuaca mendung tetapi tiada  halangan di tempat kejadian.

Kata kenyataan itu, pesawat tersebut dikendalikan anak kapal JBPM iaitu Komander Pesawat, Hasrizal bin Kamaruzzaman, dibantu Che Muhammad Azlan Che Mohammad (Juruterbang) dan seorang Air Quartermaster, Fua’ad Jamaluddin.

Empat  kru senggaraan daripada Syarikat Galaxy Aerospace Sdn Bhd yang  turut berada di dalam pesawat ialah Muhammad Mohd Taib (Ketua Jurutera),  Ahmad Zhafri Mohd Nor (Jurutera Avionik), Mohammad Zhafir Mohammad (pelatih) dan Ryan Xavier Julius (pelatih).

Akibat kemalangan itu,  anak kapal dan kru senggaraan mendapat rawatan dan pemeriksaan awal di tempat kejadian dan mangsa-mangsa  tidak mengalami kecederaan kecuali seorang kru senggaraan yang mengadu sakit pinggang.


Tiga terbunuh dalam kejadian tembakan di Siam Paragon, Bangkok

Orang ramai meninggal pusat beli-belah Siam Paragon, Bangkok ekoran kejadian tembakan yang menyebabkan tiga orang maut.

BANGKOK: Tiga orang terbunuh dan empat cedera dalam satu kejadian tembakan di pusat beli-belah Siam Paragon, Bangkok, kata perkhidmatan kecemasan Thai.

Menurut Utusan Malaysia, Pengarah Pusat Kecemasan Erawan, Yuthana Srettanan,mengesahkan jumlah korban dan cedera dalam satu mesej kepada pemberita.

Video yang tersebar di media sosial menunjukkan orang ramai berlari keluar dari pusat beli-belah Siam Paragon, salah satu destinasi membeli-belah utama ibu kota Thailand itu, yang sangat popular dalam kalangan pelancong dan penduduk tempatan.

Perdana Menteri Srettha Thavisin memberitahu pemberita bahawa penyerang telah ditahan dan keadaan terkawal.

“Polis sedang membersihkan tempat kejadian. Keadaan semakin reda,” kata Srettha kepada pemberita.

Berpuluh-puluh kenderaan polis dan beberapa ambulans kelihatan di luar salah satu pintu masuk utama pusat beli-belah itu susulan kejadian itu.

Kejadian tembakan itu berlaku hanya beberapa hari sebelum ulang tahun satu pertama hari paling berdarah dalam sejarah Thailand baru-baru ini, apabila seorang bekas pegawai polis bersenjatakan pisau dan pistol menyerang sebuah taska, membunuh 24 kanak-kanak dan 12 orang dewasa.

Pada 2020, seorang bekas pegawai tentera mengamuk di pusat beli-belah di Korat, membunuh 29 orang dan mencederakan lebih ramai lagi.


3 penerbitan berunsur mudarat moral dikena perintah larangan

PUTRAJAYA: Kementerian Dalam Negeri (KDN) mewartakan Perintah Larangan terhadap tiga buah penerbitan susulan kandungannya yang dikesan mempunyai unsur memudaratkan kemoralan dalam kalangan masyarakat.

Tiga penerbitan tersebut adalah ‘The Tale of Steven’ (Warta Kerajaan P.U.(A) 24 bertarikh 20 Januari 2023), ‘Jacob’s Room To Choose (Warta Kerajaan P.U.(A) 25 bertarikh 20 Januari 2023) dan ‘Aku’ (Warta Kerajaan P.U.(A) 26 bertarikh 20 Januari 2023).

Menurut Utusan Malaysia, kenyataan kementerian berkenaan memaklumkan, ‘The Tale of Steven’ dan ‘Jacob’s Room To Choose’ didapati mempromosikan gaya hidup lesbian, gay, bisexual, and transgender (LGBT) dilihat sebagai satu bentuk ancaman terhadap nilai murni yang diajar agama dan didukung masyarakat timur selama ini.

“Kandungan penerbitan bertajuk ‘Aku’ didapati secara jelas mempunyai kandungan berunsur lucah dan tidak bermoral yang boleh memberi kesan buruk terhadap akhlak diri serta bertentangan dengan nilai-nilai kesopanan masyarakat Malaysia,” katanya hari ini.

Menurut KDN, Warta Perintah Larangan itu adalah selaras dengan peruntukan di bawah Seksyen 7(1) Akta Mesin Cetak dan Penerbitan 1984 (Pindaan 2012) yang menetapkan pencetakan, pengimportan, penghasilan, penghasilan semula, penerbitan, penjualan, pengeluaran, pengelilingan, pengedaran, atau pemilikan hasil penerbitan ini adalah dilarang secara mutlak di Malaysia.

Katanya, kerajaan komited mencegah penyebaran unsur-unsur yang memudaratkan kemoralan dalam kalangan masyarakat kerana ia secara tidak langsung boleh menyumbang ke arah keruntuhan bangsa dan negara.

Pada masa sama, KDN berkata, mana-mana individu yang mencetak, mengimport, menghasilkan, menghasilkan semula, menerbit, menjual, mengeluar, mengeliling, menawarkan untuk menjual, mengedar atau ada dalam milikannya bagi apa-apa jua maksud seperti itu apa-apa hasil penerbitan larangan adalah melakukan suatu kesalahan.

“Jika disabitkan bersalah, pelaku boleh dipenjarakan selama tempoh tidak melebihi tiga tahun atau didenda tidak melebihi dua puluh ribu ringgit atau kedua-duanya.

“Sekiranya masyarakat awam mendapati penerbitan di atas atau mana-mana penerbitan yang dikhuatiri melanggar undang-undang negara masih diedarkan di pasaran, aduan boleh dibuat kepada Bahagian Penguatkuasaan dan Kawalan, KDN,” tegasnya.

Aduan berkenaan boleh dibuat menerusi talian 03-88868047 atau faks 03-88891682 atau melalui Sistem Pengaduan Awam Bersepadu KDN di laman web http://moha.spab.gov.my.


KPM tidak pernah keluar arahan anjur tayangan filem

Tangkap layar surat arahan penganjuran program tayangan filem The Untold Story: Anwar Ibrahim.

PUTRAJAYA: Kementerian Pendidikan Malaysia (KPM) tidak pernah mengeluarkan sebarang arahan penganjuran tayangan filem seperti yang tular dalam media sosial.

Menurut Utusan Malaysia, KPM menerusi hantaran di Facebook hari ini berkata, pihaknya mahu orang ramai menyemak dahulu kesahihan maklumat dan tidak berkongsi jika tidak pasti mengenainya.

Sebelum ini, tular satu kandungan surat ditandatangani Ketua Pengarah Pendidikan, Datuk Pkharuddin Ghazali yang menyatakan arahan kepada semua Ketua Bahagian dan Pengarah Pendidikan Negeri.

Surat itu menyatakan arahan supaya pihak sekolah menganjurkan program tayangan filem ‘The Untold Story: Anwar Ibrahim’ bersama warga pendidik dan murid sekolah.


Penyelenggaraan jalan LPB untuk keselesaan Agong, pengguna jalan raya – Shahelmey

Shahelmey (empat kanan) menyampaikan sijil penyertaan kepada wakil sekolah yang mengambil bahagian dalam Ceramah Motivasi SMJ di Putatan hari ini

PUTATAN: Kerja-kerja penyelenggaraan jalan di laluan Lebuhraya Pan Borneo  (LPB) Sabah telah siap dan bersedia untuk digunakan oleh Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah.

Menurut Utusan Malaysia, Timbalan Ketua Menteri, Datuk Shahelmey Yahya berkata, jalan yang akan dilalui oleh Seri Paduka sempena Jelajah Kembara Borneo bermula 3 September ini adalah laluan jajaran LPB.

Justeru, beliau yang juga Menteri Kerja Raya telah mengarahkan syarikat konsesi untuk melaksanakan kerja-kerja penyelenggaraan jalan bagi memastikan keadaan jalan selesa dan selamat untuk pemanduan Yang diPertua Agong.

“Saya mendapat laporan bahawa kerja-kerja tersebut telah siap dan ada yang masih berlangsung jadi, kita mahu memastikan jalan berada dalam keadaan selesa dan selamat.

“Ia bukan sahaja baik untuk kembara Yang diPertua Agong tetapi, baik untuk pengguna jalan raya di Sabah,” katanya ketika diminta mengulas mengenai penyelenggaraan jalan raya sempena Kembara Jelajah Borneo oleh Yang di-Pertuan Agong.

Beliau berkata demikian ketika ditemui selepas merasmikan Ceramah Motivasi Sabah Maju Jaya (SMJ) di Putatan hari ini.

Menurut Shahelmey, kos penyelenggaraan jalan-jalan Persekutuan dibiayai oleh kerajaan Persekutuan. Malah, peruntukan bagi kerja-kerja penyelenggaraan jalan Persekutuan juga telah ditingkatkan pada tahun ini.

“Itu membolehkan banyak kawasan-kawasan di sepanjang jalan Persekutuan telah diperbaiki. Mungkin bukan 100 peratus tapi, ia membolehkan kita menyediakan kemudahan jalan raya yang selamat dan selesa untuk digunakan oleh pengguna jalan raya,” katanya.

Yang di-Pertuan Agong dijadualkan akan menelusuri jalan di sepanjang Lebuhraya Pan Borneo bermula dari Tawau dan berakhir di Kuching, Sarawak pada 16 September sempena sambutan Hari Malaysia.

Projek LPB Sabah melibatkan 35 pakej kerja sepanjang 706 kilometer yang bermula dari sempadan Sabah dan Sarawak di Sindumin hingga ke Tawau, telah dimulakan pada Julai 2016.

Ketika ini, kerja-kerja penyiapan fasa satu LBP Sabah yang melibatkan 15 pakej kerja telah mencapai 82 peratus dan dijadualkan siap sepenuhnya pada Januari 2025.

Daripada 35 pakej itu, 19 pakej kerja belum dimulakan, kerja-kerja pembinaan dijadualkan diadakan secara serentak pada tahun depan.


Terus semarakkan perasaan cinta negara – Shahelmey

Shahelmey (tengah) teruja menerima cenderahati yang disampaikan oleh Mokhtar (dua dari kanan).

PUTATAN: Masyarakat diseru terus menyemarakkan perasaan cintakan negara tanpa perlu menunggu tibanya Bulan Kebangsaan. Timbalan Ketua Menteri III merangkap Ahli Parlimen P.173 Putatan, Datuk Ir. Shahelmey Yahya berkata semangat cintakan negara tidak seharusnya terhenti selepas berakhirnya Bulan Kemerdekaan malah perlu digelorakan dari masa ke semasa.

“Melalui perasaan cintakan negara ini, kita dapat melahirkan sebuah negara yang lebih harmoni, bersatu padu, aman dan sejahtera.“Semangat patriotisme juga perlu ada dalam diri setiap individu yang bergelar rakyat Malaysia tanpa mengira apa jua latar belakang mereka,” katanya pada Majlis Perasmian dan Penutupan Sambutan Bulan Kemerdekaan dan Hari  Malaysia Peringkat Daerah Putatan tahun 2023 di sini, pada Khamis.

Menurut Shahelmey lagi, pelbagai program telah dianjurkan sepanjang Bulan Kebangsaan bagi menyemarakkan semangat kemerdekaan di kalangan warga Putatan.

“Walaupun sambutan Bulan Kebangsaaan sudah berakhir namun penglibatan semua sehingga hari ini membuktikan semangat perpaduan masyarakat setempat,” ujarnya.

Pada majlis tersebut, Shahelmey turut  menyampaikan hadiah kepada pemenang Pertandingan Mewarna, Pertandingan Nyanyian Patriotik dan Pertandingan Bintang Kecil Patriotik di samping melawat gerai-gerai pameran.Hadir sama, Pegawai Daerah Putatan, Mokhtar Hussin, Ketua Polis Daerah Penampang, DSP Sammy Newton, Pemimpin Pembangunan Masyarakat Pejabat ADUN N23 Petagas, Shamsur Zulkifli dan Pegawai Penerangan Daerah Putatan, Nordin Siman.


1,400 orang jayakan kem nutrisi kanak-kanak

BELURAN: Seramai 1,400 orang hadir menjayakan Program Kasih Dan Kongsi : Kem Nutrisi Kanak-Kanak sempena Pelancaran Bulan Kebajikan 2023.

Menteri Pembangunan Masyarakat Dan Kesejahteraan Rakyat, Datuk James Ratib berkata, program anjuran Majlis Perkhidmatan Masyarakat Sabah (MPMS) itu bertujuan memberi pendedahan kepentingan makanan bernutrisi kepada kanak-kanak.

“Kem Nutrisi diadakan selama dua hari melibatkan kanak-kanak, ibu bapa serta guru-guru sekolah merangkumi pelbagai aktiviti antaranya pemeriksaan kesihatan, ceramah, senaman, sesi interaktif Kenali Makanan Sihat dan Tidak Sihat, ‘Food Display & Food Tasting” dan Apa Ada dengan Sayur dan Buah.

Food Display & Food Tasting

“Saya amat teruja dan yakin mereka yang terlibat terutamanya kanak-kanak seronok menyertai aktiviti yang dilaksanakan dalam masa yang sama memberi pendedahan ilmu pentingnya makanan bernutrisi kepada kanak-kanak untuk membesar dengan sihat, cergas, cerdik dan sejahtera.

“Menyedari kepentingan tersebut, program ini yang telah memasuki Fasa ke-3 diperluaskan ke daerah-daerah seperti Beluran, Telupid, Tongod, Kota Belud, Kota Marudu, Pitas, Kudat dan Nabawan bagi memastikan kanak-kanak dari keluarga B40 tidak ketinggalan mendapatkan makanan sihat dengan penyediaan pek makanan bernutrisi melalui Jabatan Kesihatan Negeri Sabah (JKNS) selaku rakan kerjasama kita,” katanya.

Teks ucapan beliau dibacakan oleh Timbalan Setiausaha Tetap (Pembangunan) Kementerian Pembangunan Masyarakat, Walter Joseph Kenson dalam majlis Pelancaran Bulan Kebajikan 2023 Serta Kasih dan Kongsi di Dewan Serbaguna Beluran, pada Isnin.

Beliau turut memuji MPMS selaku penganjur program kerana berjaya melaksanakan aktiviti yang sangat baik kepada kanak-kanak dan masyarakat.

“Semangat kebersamaan dan komitmen yang kukuh memberi motivasi kepada Jawatankuasa Induk Badan Kebajikan 2023 diketuai MPMS merancang melaksanakan 50 aktiviti melibatkan sukarelawan, kanak-kanak, wanita dan keluarga, warga emas serta Orang Kurang Upaya sepanjang bulan Oktober ini, antaranya membuat rumah terbuka di tiga buah Institusi Penjagaan Warga Emas Jabatan.

Turut hadir, Pengarah Perkhidmatan Kebajikan Am Sabah, Jais Asri yang juga

Pengerusi Pengurusan MPMS, Pegawai Daerah, Roger Appolonius, Ketua Penolong Pengarah Kanan Pemakanan JKNS, Sharulnaz Norhazli Nazri dan Setiausaha Eksekutif Majlis Perkhidmatan Masyarakat Sabah, Joeanne Lee.


Petisyen calon PH ditolak, Shahelmey kekal Ahli Parlimen Putatan

Shahelmey Yahya

KOTA KINABALU: Mahkamah Tinggi hari ini menolak dan membatalkan petisyen untuk mencabar keputusan Pilihan Raya Umum Ke-15 (PRU-15) bagi kerusi Parlimen Putatan.

Kerusi Parlimen Putatan dimenangi oleh calon Barisan Nasional (BN), Datuk Shahelmey Yahya yang memperoleh 16,234 undi menewaskan calon Pakatan Harapan (PH) Awang Husaini Sahari yang memperoleh 16,110 undi.

Shahelmey, yang juga Timbalan Ketua Menteri itu menang dengan majoriti 124 undi dalam persaingan empat penjuru.

Menurut Utusan Malaysia, Hakim Wong Siong Tung menolak dan membatalkan petisyen yang difailkan calon PH, Awang Husaini menerusi prosiding yang diadakan secara dalam talian (zoom).

Mahkamah turut memerintahkan Awang Husaini membayar kos berjumlah RM10,000 kepada Shahelmey.

Dalam keputusannya, Hakim memaklumkan petisyen itu difailkan di luar waktu yang dibenarkan iaitu 28 hari mengikut Seksyen 38(1)(a) Akta Kesalahan Pilihan Raya 1954.

Awang Husaini menamakan Shahelmey sebagai responden pertama manakala, responden kedua dan ketiga masing-masing adalah Pegawai Pilihan Raya dan Suruhanjaya Pilihan Raya (SPR).

Shahelmey diwakili peguam, Datuk Marzuki Spawi, Saiful Azian Mokhtar, Rizwandean Bukhary M. Borhan dan Hassan Murtaza.

Sementara itu, Awang Husaini pula diwakili oleh peguam, Nelson W. Angang, Arthur Bonnie @ Borine dan Chuan Kua E.

Kes dikendalikan oleh Peguam Kanan Persekutuan Nurhafizza Azizan mewakili Suruhanjaya Pilihan Raya (SPR).

Prosiding dilakukan melalui aplikasi zoom bermula pada 2 Mac hingga hari ini.

Awang Husaini memfailkan petisyen bagi mencabar keputusan PRU-15 bagi kerusi Parlimen Putatan pada Disember tahun lalu.


Suami didakwa bersubahat dengan tukang urut lakukan seks luar tabii dengan isteri

KUALA LUMPUR: Seorang pekerja utiliti didakwa di Mahkamah Sesyen di sini kelmarin atas pertuduhan bersubahat dengan seorang tukang urut lelaki untuk melakukan seks luar tabii terhadap isterinya (tertuduh), dua minggu lalu.

Menurut Utusan Malaysia, tertuduh yang berusia 41 tahun itu bagaimanapun mengaku tidak bersalah selepas pertuduhan dibacakan di hadapan Hakim Siti Aminah Ghazali.

Mengikut pertuduhan, pekerja utiliti itu didakwa bersubahat dengan tukang urut itu dengan memaksa isterinya berusia 40 tahun melakukan perbuatan seks luar tabii dengan memasukkan jari ke dalam kemaluannya tanpa kebenaran mangsa.

Kesalahan itu dilakukan di sebuah rumah di Sentul di sini antara pukul 8.30 malam dan 10 malam pada 13 Julai lalu.

Berikutan itu pertuduhan dikemukakan mengikut Seksyen 107 Kanun Keseksaan yang boleh dihukum di bawah Seksyen 377CA kanun sama yang boleh dipenjara sehingga 30 tahun serta boleh disebat, jika sabit kesalahan.

Dalam prosiding hari ini, pendakwaan dikendalikan Timbalan Pendakwa Raya Nidzuwan Abd. Latip manakala tertuduh diwakili peguam Ashraf Fahmi Abdul Aziz.

Hakim Siti Aminah kemudian membenarkan tertuduh diikat RM20,000 dengan seorang penjamin berserta syarat tambahan iaitu tertuduh perlu melapor diri di balai polis terdekat selain tidak mengganggu mangsa serta saksi pendakwaan.

Mahkamah kemudian menetapkan 15 September ini untuk sebutan kes.

Sementara itu, di Mahkamah Sesyen berasingan, tukang urut itu pula mengaku tidak bersalah selepas didakwa atas pertuduhan melakukan perhubungan seks dengan wanita sama dengan memasukkan jari dalam kemaluan mangsa tanpa kebenaran.

Kesalahan itu dilakukan pada tempat, masa dan tarikh yang sama yang didakwa mengikut Seksyen 377CA Kanun Keseksaan yang boleh dihukum penjara sehingga 30 tahun serta boleh disebat, jika sabit kesalahan.

Hakim Norina Zainol kemudian membernarkan tertuduh diikat jamin sebanyak RM20,000 dan menetapkan 5 September ini untuk sebutan kes.


吳添泉冀以選民數及範圍 伸縮處理國會選區撥款

丹斯里吳添泉（右3）為拿篤福建會館新會所主持開幕後與眾領袖合影，左起為謝億書、林本發、陳金鼎與拿督謝志明；右起為拿督張明忠與侯建國。

(亞庇廿六日訊）華總會長丹斯里吳添泉希望聯邦政府，不要以「一刀切」方式看待和處理國內每個國會選區的撥款問題，並建議以選民人數、選區面積以及城鄉選區等作為考量。

他提出以下5點建議：

1：政府應以國會選區人口或選民人數作為考量，人口或選民多的選區，理應獲更多撥款。

2：選區幅員面積也應獲考量，面積大選區應獲得更大關注，包括撥款在內。

3：城市區國會和鄉區國會也應有所不同，鄉區同樣需要更多撥款來落實基礎實施計劃供發展。

4：被列為國內發展較落後的6個州屬（沙巴、砂拉越、登嘉樓、吉蘭丹、吉打與玻璃市），有關國會選區撥款應獲得關注與加強。

5：隨著聯邦政府削減國會選區撥款後，希望包括沙巴州在內的各州政府，在財務能力範圍內，應設法增加州選區撥款，協助填補有關的不足或需要之處。

也是沙巴中華大會堂總會長兼沙閩福聯會總會長的吳添泉是前天（24日）在這裡的發佳商業區為拿篤福建會館新會所喬遷開幕典禮上致詞時這麼表示。

出席者包括拿篤福建會館主席陳金眼鼎縣議員、創辦人永久名譽主席拿督謝志明、永久名譽主席林本發、沙閩福聯會永久名譽會長拿督張明忠、侯建國和拿篤福建會館署理主席謝億書等多人。

吳添泉對聯邦政府削減國會選區撥款，從之前每個選區每年380萬令吉大幅度下降到130萬令吉的措施表示關注。

在此措施下，每位國會議員的選區撥款減少了250萬令吉，或相等於三份之二。在全國222個國會當中，撥款總額將從原本的8億4360萬令吉減至2億8860萬令吉，少了5億5500萬令吉。

吳添泉希望政府不要以「一刀切」的方式落實，而應該伸縮性處理。


Perluas Program JIWA – Andi

Andi merakamkan gambar kenangan dengan penduduk kampung yang hadir sama dalam program itu.

TAWAU: Pembantu Menteri Pembangunan Perindustrian dan Keusahawanan (MIDE), Datuk Andi Muhammad Suryady Bandy menyeru agar Program Jalinan Insan Wahana Aspirasi (JIWA) diperluaskan lagi pada masa akan datang.

Program yang dianjurkan Jabatan Penerangan (JaPen) Malaysia itu, katanya, dilihat dapat memberi penerangan berkenaan isu semasa kepada penduduk khususnya di kawasan luar bandar.

“Kita dimaklumkan bahawa sasaran utama program ini adalah kepada pemimpin setempat di peringkat kampung iaitu Ketua Kampung dan Pengerusi Jawatankuasa Pembangunan dan Keselamatan Kampung (JPKK).

“Saya memandang positif tentang program ini kerana ia dapat membuka peluang kepada pemimpin akar umbi di mana mereka didedahkan dengan perkara dan isu semasa yang menjadi persoalan ramai,” katanya.

Andi ketika ditemui media

Katanya, inisiatif yang dilaksanakan pihak JaPen Malaysia ini sangat bertepatan memandangkan ramai masyarakat keliru dengan isu-isu semasa yang tular di media sosial.

Andi yang juga Ahli Parlimen Kalabakan berkata demikian semasa program JIWA, yang diadakan di Kg Tanjung Batu Tanah Merah, di sini hari ini.

Program tersebut yang turut dihadiri oleh Ketua Pengarah JaPen Malaysia, Datuk Mohd. Sukari Ab. Hamid.

Andi menambah bahawa program tersebut juga mampu memberi satu sudut pandang yang berbeza kerana pemimpin setempat boleh diberi pemahaman berkaitan isu yang kritikal dan sukar difahami oleh penduduk kampung.

“Melalui program JIWA, pemimpin akar umbi dapat memahai isu semasa dengan lebih berkesan khususnya berita yang selalu dimanupulasi oleh pihak tidak bertanggungjawab.

“Justeru, saya berharap semua pemimpin akar umbi yang terlibat dapat membantu kerajaan dalam memberikan pemahaman kepada masyarakat terutamanya penduduk kampung yang jauh dari bandar,” katanya.

Sementara itu, Andi berkata, pihaknya akan menjalankan program Jelajah Rakyat pada bulan Mei hingga September depan yang bertujuan menyantuni penduduk di sekitar parlimen Kalabakan.

“Pejabat Parlimen Kalabakan bersama agensi-agensi berkaitan akan berkolaboratif dan turun padang bertemu rakyat di bawah.

“Kita akan panggil agensi-agensi yang dirasakan dapat membantu dan memberi sumbangan kepada rakyat khususnya di kawasan yang banyak masalah,” katanya.


Kerajaan Negeri galak pihak swasta bantu pembangunan pendidikan – Shahelmey

Shahelmey (berdiri, tengah) bergambar bersama penyumbang dan para penerima sumbangan.

PUTATAN: Kerajaan Negeri mengalu-alukan kerjasama erat pihak swasta menerusi tanggungjawab sosial korporat (CSR) dalam menyumbang kepada pembangunan pendidikan di peringkat awal.

Timbalan Ketua Menteri merangkap Menteri Kerja Raya, Datuk Ir. Shahelmey Yahya berkata, perkara itu merupakan satu pendekatan murni termasuklah usaha meringankan beban golongam ibu bapa membeli keperluan persekolahan anak-anak.

“Kerjasama erat pihak swasta, syarikat perniagaan atau lain-lain entiti untuk menunaikan CSR mereka kepada pembangunan pendidikan adalah amat digalakkan.

“Selain daripada dapat membantu komuniti yang mungkin terkesan dengan cabaran ekonomi semasa, ia juga dapat memberikan pemelegaan kepada golongan ibu bapa dalam menampung keperluan perbelanjaan sekolah anak mereka,” katanya ketika menyempurnakan Program Back To School di SK Pekan Putatan, di sini, pagi tadi.

Program berkenaan yang merupakan anjuran Pusat Khidmat Rakyat ADUN N24 Tanjung Keramat, melibatkan seramai 300 murid sekolah rendah di daerah Putatan.

Dalam pada itu, Shahelmey yang juga Ahli Parlimen Putatan dan ADUN Tanjung Keramat berharap sumbangan tersebut akan dapat meningkatkan semangat para pelajar dalam menimba ilmu.

“Saya berharap ianya akan menyuntik semangat para pelajar untuk hadir ke sekolah dan belajar bersungguh-sungguh.

Shahelmey turut mengucapkan terima kasih kepada pihak Persatuan Pengimport dan Peniaga Kenderaan Melayu Malaysia (PEKEMA) cawangan Sabah yang merupakan penaja sumbangan beg-beg sekolah untuk program tersebut.


Guru gigit pelajar, KPM mohon beri ruang siasatan diperkemaskan

Fadhlna Sidek (belakang tengah) bersama para pemenang Majlis DUTA di Kuala Lumpur.

KUALA LUMPUR: Kementerian Pendidikan (KPM) memohon semua pihak menghormati dan memberi ruang kepada pihak berkuasa untuk menjalankan siasatan penuh berhubung kes seorang pelajar digigit guru di sebuah sekolah di pantai timur baru-baru ini.

Menurut Utusan Malaysia, Menterinya, Fadhlina Sidek berkata, KPM peduli dan memberi jaminan akan menyiasat sebarang aduan melibatkan keganasan, buli dan sebagainya yang membabitkan pelajar-pelajar.

“Jangan risau, saya beri jaminan akan menyiasat perkara ini. Itu yang mesti kita sampaikan kepada masyarakat dan kita kena beri ruang dan hormat proses siasatan yang dijalankan oleh pihak berkuasa.

“Saya sudah serahkan kepada pihak Jabatan Pendidikan Negeri juga untuk siasat. saya ulang sekali lagi, KPM tidak akan berkompromi terhadap keganasan, buli, kekerasan atau penindasan terhadap murid.

“Ia mesti mengikut saluran dan proses yang betul. Mesti ada aduan, mesti ada siasatan dan ketelusan,” katanya.

Fadhlina juga berkata, berdasarkan siasatan dan jika insiden itu membuktikan elemen-elemen yang mengikut undang-undang, pihaknya akan membuat pengumuman.

“Bagaimanapun, buat masa ini, biarlah pihak berkuasa jalankan kerja mereka. Tentang status guru tersebut, saya juga sudah serah pada pihak JPN untuk uruskan dengan pemantauan daripada Kementerian dari semasa ke semasa,”katanya.

Fadhlina berkata demikian semasa ditemui di Majlis DUTA 2023 di Auditorium Bahagian Sumber dan Teknologi Pendidikan di sini, kelmarin.

Terdahulu, baru-baru ini, tular dalam media sosial berhubung seorang ibu yang mendakwa bahawa anak lelakinya berusia enam tahun digigit seorang guru hingga menyebabkan emosi murid itu terganggu.

Dalam hantaran itu, ibu murid terbabit hairan selepas anaknya sering bertanya soal cuti sekolah dan tidak ceria seperti selalu.

Pada mulanya, ibu kanak-kanak itu beranggapan bahawa anaknya menjadi mangsa buli sehingga akhirnya terbongkar kisah bahawa anaknya digigit seorang guru lelaki hingga takut untuk ke sekolah.

Dakwanya, bukan anak lelakinya sahaja menjadi mangsa, tetapi beberapa murid lain apabila guru itu menggigit bahagian tidak sepatutnya iaitu mulut, tangan dan telinga.

Dalam pada itu, ditanya mengenai isu penyelenggaraan tandas sekolah, Fadhlina berkata, kementerian memberikan peruntukan kepada setiap sekolah di bawah KPM untuk segera menjalankan kerja-kerja membaik pulih.

“Setiap sekolah di bawah KPM masing-masing diberikan peruntukan sebanyak RM70,000 dan segala urusan itu mula dilaksanakan.

“Kita cuma berikan tempoh tiga bulan sahaja kepada setiap sekolah untuk memastikan segala kerja-kerja pembaikan dilakukan sebaiknya dan kita mahu tengok hasilnya,” katanya.

Sementara itu, sebanyak 43 anugerah disampaikan kepada pemenang-pemenang yang merangkumi empat kategori utama iaitu Anugerah Pusat Sumber Sekolah, Anugerah Pendidikan Digital, Ikon Guru Digital dan Ikon Murid Digital.

Para pemenang menerima hadiah wang tunai, trofi dan sijil peringkat kebangsaan.

Majlis DUTA merupakan usaha KPM dalam memberikan penghargaan dan pengiktirafan yang tertinggi kepada murid, guru, sekolah, pejabat pendidikan daerah dan jabatan pendidikan negeri atas pemerkasaan penggunaan teknologi secara inovatif, kreatif dan beretika dalam pengajaran dan pembelajaran selain melahirkan generasi fasih digital yang berdaya saing.


AS guna Google, Meta dan Apple untuk intipan?

TAIPEI: Amerika Syarikat (AS) beranggapan China menggunakan aplikasi yang sangat popular iaitu TikTok untuk mengintip rakyatnya.

Bagaimanapun, mereka tidak menyebut bagaimana kerajaan AS sendiri boleh menggunakan syarikat teknologinya yang mengawal internet global secara berkesan untuk mengintip orang lain.

Menurut Utusan Malaysia, Al Jazeera melaporkan, memandangkan AS mempertimbangkan untuk mengharamkan aplikasi video pendek yang digunakan oleh lebih 150 juta rakyat Amerika itu, penggubal undang-undang juga mempertimbangkan pembaharuan kuasa yang memaksa firma seperti Google, Meta dan Apple untuk memudahkan pengintipan tanpa halangan terhadap warga bukan AS yang berada di luar negara.

Al Jazeera

Seksyen 702 Akta Pengawasan Perisikan Asing (FISA) bakal diluluskan dan dijangka memberi kebenaran semula menjelang Disember ini iaitu membenarkan agensi perisikan AS menjalankan pengintipan tanpa waran ke atas e-mel, telefon dan dalam talian komunikasi orang asing.

Walaupun rakyat AS mempunyai beberapa perlindungan terhadap carian tanpa waran di bawah Pindaan Keempat Perlembagaan AS, kerajaan AS menegaskan bahawa hak ini tidak diberikan kepada warga asing di luar negara.

Ia membenarkan agensi seperti Agensi Keselamatan Negara (NSA), Biro Penyiasatan Persekutuan (FBI) dan Agensi Perisikan Pusat (CIA) secara praktikalnya bebas untuk mengintip komunikasi mereka.

Maklumat juga boleh diserahkan kepada sekutu AS seperti United Kingdom dan Australia.

Walaupun adalah perkara biasa bagi kerajaan untuk mengintip di luar negara, Washington menikmati kelebihan yang tidak dikongsi oleh negara lain iaitu bidang kuasa ke atas segelintir syarikat yang menjalankan internet moden dengan berkesan termasuk Google, Meta, Amazon dan Microsoft.

TikTok yang dimiliki oleh syarikat China, ByteDance dibangkitkan kepada rakyat AS baru-baru ini kerana didakwa berupaya membuat pengintipan.


Gradiant advances sustainability in mining through partnerships with SLB, Rio Tinto and an Australian global mining company

Gradiant
Gradiant’s work with SLB
RO Infinity
SmartOps Digital AI
About Gradiant
gradiant.com
Source : Gradiant
Source : Gradiant


5 kes baharu Covid-19 hari ini

KOTA KINABALU: Sebanyak lima kes baharu Covid-19 direkodkan hari ini, naik satu kes berbanding kelmarin (4), menjadikan jumlah kumulatif sebanyak 406,767 kes.

Menteri Penyelaras Pengurusan Covid-19 Sabah, Datuk Seri Dr. Joachim Gunsalam berkata, bilangan pesakit Covid-19 sembuh ialah 10 (termasuk yang discaj dari hospital/PKRC) menjadikan jumlah kumulatif 400,465 orang.

Manakala 135 pesakit sedang menerima rawatan di hospital, tambahnya.

“Bilangan pesakit yang memerlukan penjagaan kritikal ialah tiga orang di ICU/repurposed critical care manakala satu orang lagi memerlukan alat bantuan pernafasan (ventilated),” kata Dr. Joachim yang juga Timbalan Ketua Menteri merangkap Menteri Kerajaan Tempatan dan Perumahan.